open-index/open-wikipedia-markdown huggingface dataset:
ഡയൽ അപ്പ് ഇന്റർനെറ്റ് ആക്‌സസ്

ടെലിഫോൺ കമ്പികളിലൂടെയുള്ള ഇന്റർനെറ്റ് ആക്സസ് ആണ് **ഡയൽ അപ്പ്**. മോഡം ഉപയോഗിച്ചാണ്‌ കമ്പ്യൂട്ടറുകൾ ടെലിഫോൺ ലൈനുകൾ വഴി സേവന ദാതാവിന്റെ നോഡിലേക്കു ബന്ധപ്പെടുന്നത്.ഒരു നമ്പർ ഡയൽ ചെയ്താണ് ഇന്റർനെറ്റ് ബന്ധം സ്ഥാപിക്കുന്നത്. വളരെ കുറഞ്ഞ വേഗതയിലുള്ള സേവനമാണിത്. ആദ്യകാലങ്ങളിൽ വെബ്സൈറ്റുകൾ മിക്കതും സ്റ്റാറ്റിക് ആയിരുന്നത് കൊണ്ട് ഇത് പ്രശ്നമല്ലായിരുന്നു. ഒരു പരമ്പരാഗത ടെലിഫോൺ ലൈനിൽ ഒരു ടെലിഫോൺ നമ്പർ ഡയൽ ചെയ്തുകൊണ്ട് ഒരു ഇന്റർനെറ്റ് സേവന ദാതാവിലേക്ക് (ISP) ഒരു കണക്ഷൻ സ്ഥാപിക്കുന്നതിന് പൊതു സ്വിച്ച്ഡ് ടെലിഫോൺ നെറ്റ്‌വർക്കിന്റെ (PSTN) സൗകര്യങ്ങൾ ഉപയോഗിക്കുന്ന ഇന്റർനെറ്റ് ആക്‌സസ്സിന്റെ ഒരു രൂപമാണ്.ഡയൽ-അപ്പ് കണക്ഷനുകൾ ഒരു റൂട്ടറിലേക്കോ കമ്പ്യൂട്ടറിലേക്കോ അയയ്‌ക്കുന്നതിന് ഓഡിയോ സിഗ്നലുകൾ ഡാറ്റയിലേക്ക് ഡീകോഡ് ചെയ്യാനും മറ്റൊരു മോഡത്തിലേക്ക് അയയ്‌ക്കുന്നതിന് പിന്നീടുള്ള രണ്ട് ഉപകരണങ്ങളിൽ നിന്നുള്ള സിഗ്നലുകൾ എൻകോഡ് ചെയ്യാനും മോഡം ഉപയോഗിക്കുന്നു.
## ചരിത്രം
1979-ൽ ഡ്യൂക്ക് സർവ്വകലാശാലയിലെ ബിരുദവിദ്യാർത്ഥികളായിരുന്ന ടോം ട്രൂസ്കോട്, സ്റ്റീവ് ബെല്ലോവീൻ എന്നിവർ ചേർന്ന് ഡയൽ അപ്പ് നെറ്വർക്കിന്റെ മുൻഗാമി എന്ന് വിളിക്കാവുന്ന യൂസ്നെറ്റ്‌ അവതരിപ്പിച്ചു. .ടെലിഫോൺ മോഡം വഴി ഡാറ്റ കൈമാറാൻ ഡയൽ-അപ്പ് കണക്ഷൻ ഉപയോഗിക്കുന്ന യുണിക്സ്(UNIX) അധിഷ്ഠിത സംവിധാനമായിരുന്നു യൂസ്നെറ്റ്(USENET). എൻഎസ്എഫ്നെറ്റ്(NSFNET)-ലിങ്ക്ഡ് സർവ്വകലാശാലകൾ പോലെയുള്ള പൊതു ദാതാക്കൾ വഴി 1980-കൾ മുതൽ ഡയൽ-അപ്പ് ഇന്റർനെറ്റ് നിലവിലുണ്ട്. 1989-ൽ യുണൈറ്റഡ് കിംഗ്ഡത്തിലെ ബ്രൂണൽ യൂണിവേഴ്‌സിറ്റി വഴി ബിബിസി ഇന്റർനെറ്റ് ആക്‌സസ് സ്ഥാപിച്ചു. 1992-ൽ യുണൈറ്റഡ് കിംഗ്ഡത്തിലെ പിപെക്സും യുണൈറ്റഡ് സ്റ്റേറ്റ്സിലെ സ്പ്രിന്റും ആണ് ഡയൽ-അപ്പ് ആദ്യമായി വാണിജ്യപരമായി വാഗ്ദാനം ചെയ്തത്. 1990-കളുടെ അവസാനത്തിൽ വാണിജ്യ ബ്രോഡ്‌ബാൻഡ് അവതരിപ്പിച്ചതിന് ശേഷം, ഡയൽ-അപ്പ് ഇന്റർനെറ്റ് ആക്‌സസ്സ് 2000-കളുടെ മധ്യത്തോടെ ജനപ്രിയമായില്ല. ചില ഗ്രാമങ്ങളിലോ വിദൂര പ്രദേശങ്ങളിലോ ഉള്ളതുപോലെ, മറ്റ് ഫോമുകൾ ലഭ്യമല്ലാത്ത സ്ഥലങ്ങളിലോ ചെലവ് വളരെ കൂടുതലുള്ളിടത്തോ ഇത് ഇപ്പോഴും ഉപയോഗിക്കുന്നു.

## ലഭ്യത
ടെലിഫോൺ ശൃംഖലയും ഡയലപ്പ് മോഡവുമാണ് ഇതിന് വേണ്ടത്. വേറെ സഞ്ജീകരണങ്ങൾ ഒന്നും തന്നെ ഈ സേവനം ഉപയോഗിക്കാൻ വേണ്ട.

## ഡയൽ അപ്പ് സ്പീഡ്സ് ലിസ്റ്റ്

## അവലംബം

വർഗ്ഗം:ഇന്റർനെറ്റ്
വർഗ്ഗം:അമേരിക്കൻ കണ്ടുപിടിത്തങ്ങൾ
ഉർവശി (വിവക്ഷകൾ)

*ഉർവശി (ഹൈന്ദവം) - ഹൈന്ദവ പുരാണങ്ങളിലെ ഒരു അപ്സരസ്സ്
*ഉർവശി (അഭിനേത്രി) - പ്രശസ്തയായ തെന്നിന്ത്യൻ നടി
*മികച്ചനടിക്കുള്ള ഇന്ത്യയിലെ ദേശീയപുരസ്കാരം, ഉർവശി പുരസ്കാരം എന്നറിയപ്പെടാറുണ്ട്.
മാരുതി സ്വിഫ്റ്റ് ഡിസയർ

സെഡാൻ മോഡലുകളിൽ ഒരു എൻട്രി ലെവൽ വാഹനമാണ് **മാരുതി സ്വിഫ്റ്റ് ഡിസയർ**. മാരുതി സുസുക്കി കമ്പനി 2008 മാർച്ച് 26 ന് വിപണിയിൽ പുറത്തിറക്കിയ ഈ മോഡൽ അവരുടെ തന്നെ പ്രസിദ്ധമായ മാരുതി സ്വിഫ്റ്റ് മോഡലിനെ അടിസ്ഥാനമാക്കിയുള്ളതാണ്. മാരുതി ഡിസയർ മോഡൽ പ്രസിദ്ധമായ മാരുതി എസ്റ്റീം മോഡലിനെ മാറ്റുവാനിറക്കിയ വാഹനമാണ്. ഇതോടെ മാരുതി എസ്റ്റീം വിപണിയിൽ നിർത്തലാക്കി. ഏറ്റവും പുതിയ മാരുതി സുസുകി ഡിസൈർ 5 .45 ലക്ഷം മുതൽ വിലയിൽ ലഭ്യമാണ്. 

## എഞ്ജിൻ വിശദീകരണങ്ങൾ
 
* നാലു സിലിണ്ടർ 1,196 cc പെട്രോൾ  എഞ്ജിൻ ,  @6000 rpm with 113 Nm @ 4500 rpm അധികം ടൊര്ക്ക്
* നാലു സിലിണ്ടർ 1,248 cc DDiS മൾട്ടി ജെറ്റ് ഡീസൽ എഞ്ജിൻ ,  @ 4000 rpm with 190 Nm @ 2000 rpm അധിക ടോർക്ക്.

## മോഡലുകൾ
ആറ് മോഡലുകളിൽ ലഭ്യം 

* പെട്രോൾ 1,196 cc LXI, VXI and ZXI എന്നീ മോഡലുകളിൽ 
* ഡീസൽ 1248 cc LDI, VDI and ZDI എന്നീ മോഡലുകളിൽ
2012 ജനുവരിയിൽ ഡിസയറിന്റെ 400 സെന്റീമീറ്ററിൽ താഴെ നീളം കുറഞ്ഞ പതിപ്പ് മാരുതി സുസുക്കി പുറത്തിറക്കി. 399.5 സെന്റീമീറ്റർ മീളമുള്ള ഈ മോഡലിനു 4 മീറ്ററിൽ താഴെ നീളമുള്ള വാഹനങ്ങൾക്കു ലഭിക്കുന്ന നികുതി ഇളവ് ലഭിച്ചു. ലിറ്ററിനു 26.57 കി.മീ ആണ് പുതിയ ഡിസയറിനു കമ്പനി അവകാശപ്പെടുന്ന ഇന്ധനക്ഷമത. VXI വകഭേദത്തിൽ ഓട്ടോമാറ്റിക് ഗിയർഷിഫ്റ്റ് സംവിധാനവും ലഭ്യമാണ്.മാരുതി സ്വിഫ്റ്റ് പുതിയ വേർഷൻ 2017 ജൂണിൽ ലഭ്യമാകും എന്ന് പ്രതീക്ഷിക്കുന്നു. 

## ടെക്സ്നികൽ സ്പെസിഫിക്കേഷൻസ്

## പുറത്തേക്കുള്ള കണ്ണികൾ
* ഔദ്യോകിക സൈറ്റ്
* വാപ്പ് വെബ്‌സൈറ്റ്
* വാർത്തകളിൽ 
* വീഡിയോ യൂ ട്യൂബിൽ നിന്ന്
* ബ്ലോഗുകളിൽ നിന്ന്
* നീരുപണം  

## അവലംബം

 
 

വർഗ്ഗം:ഇന്ത്യയിലെ കാറുകൾ
ഹാരിസൺ ഫോർഡ്

**ഹാരിസൺ ഫോർഡ്** ഒരു അമേരിക്കൻ ചലച്ചിത്ര നടനാണ്. 1942 ജൂലൈ 13-ന് ജനിച്ചു. ഇൻഡ്യാന ജോൺസ് ചലച്ചിത്ര പരമ്പരയിലെ നായക കഥാപാത്രവും സ്റ്റാർ വാർസ് പരമ്പരയിലെ ഹാൻ സോളോയുമാണ് ഇദ്ദേഹം അവതരിപ്പിച്ച ഏറ്റവും പ്രശസ്തമായ കഥാപാത്രങ്ങൾ. റിഡ്‌ലി സ്കോട്ടിന്റെ ശാസ്ത്ര കൽപിത ചിത്രമായ ബ്ലേഡ് റണ്ണറിലെ റിക്ക് ഡെക്കാർഡും ഇദ്ദേഹത്തിന്റെ പ്രശസ്തമായ ഒരു കഥാപാത്രമാണ്. നാല് പതിറ്റാണ്ടിലെത്തി നിൽക്കുന്ന ചലച്ചിത്ര ജീവിതത്തിൽ ഇദ്ദേഹം ഇവയെക്കൂടാതെ ദ ഫ്യൂജിറ്റീവ്, എയർ ഫോഴ്സ് വൺ, വിറ്റ്നസ്സ്, പ്രെസ്യൂംഡ് ഇന്നസന്റ്, വാട്ട് ലൈസ് ബിനീത്ത് തുടങ്ങിയ ബ്ലോക്ക്‌‌ബസ്റ്റർ ചിത്രങ്ങളിലും അഭിനയിച്ചിട്ടുണ്ട്.

എമ്പയർ മാസിക പ്രസിദ്ധീകരിച്ച എക്കാലത്തെയും ഏറ്റവും മികച്ച 100 ചലച്ചിത്ര നടന്മാരുടെ പട്ടികയിൽ ഒന്നാം സ്ഥാനം ഫോർഡിനായിരുന്നു. ജൂലൈ 2008 വരെയുള്ള കണക്കുക്കളനുസരിച്ച് ഇദ്ദേഹം അഭിനയിച്ച ചിത്രങ്ങൾ യുണൈറ്റഡ് സ്റ്റേറ്റ്സിൽ 340 കോടി ഡോളറും ലോകവ്യാപകമായി 600 കോടി ഡോളറും നേടിയിട്ടുണ്ട്.

## അവലംബം


വർഗ്ഗം:1942-ൽ ജനിച്ചവർ

വർഗ്ഗം:ജൂലൈ 13-ന് ജനിച്ചവർ

വർഗ്ഗം:അമേരിക്കൻ ചലച്ചിത്ര നടന്മാർ
ടൈസൺ ഗേ

**ടൈസൺ ഗേ** (ജനനം: ഓഗസ്റ്റ് 9, 1982) ഒരു അമേരിക്കൻ ഓട്ടക്കാരനാണ്. നിലവിലെ  2007 ലോക അത്‌ലറ്റിക്സ് ചാമ്പ്യൻഷിപ്പിൽ ഇദ്ദേഹം 100 മീറ്റർ, 200 മീറ്റർ, 4 x 100 മീറ്റർ ഇനങ്ങളിൽ സ്വർണം നേടി. 100 മീറ്റർ, 200 മീറ്റർ ഇനങ്ങളിൽ ചരിത്രത്തിലെ ഏറ്റവും വേഗമേറിയ മൂന്നാമത്തെ അത്‌ലറ്റാണ് ഇദ്ദേഹം. 9.77 സെക്കന്റും 19.62 സെക്കന്റുമാണ് ഈയിനങ്ങളിൽ യഥാക്രമം ഗേയുടെ റെക്കോർഡുകൾ.

### Personal bests

### International competitions

He is a four-time American champion, having won the 100&nbsp;m title three times (2006 to 2008) and the 200&nbsp;m title in 2007.He was stripped of all his results from the 2012 Olympic Games due to doping violations.

## ഇതും കാണുക
* World Fit

## അവലംബം

## ബാഹ്യ ലിങ്കുകൾ

*Tyson Gay's official website
*

*USATF profile for Tyson Gay 
*Videos from Universal Sports
*"Tyson Gay" , n°10 on *[[Time (magazine)|Time]]*'s list of "100 Olympic Athletes To Watch"

വർഗ്ഗം:അമേരിക്കൻ ഓട്ടക്കാർ
വർഗ്ഗം:100മീറ്റർ ഓട്ടക്കാർ
വർഗ്ഗം:200മീറ്റർ ഓട്ടക്കാർ
വർഗ്ഗം:1982-ൽ ജനിച്ചവർ
അസഫ പവൽ

**അസഫ പവൽ** (ജനനം: നവംബർ 23, 1982) ഒരു ജമൈക്കൻ ഓട്ടക്കാരനാണ്. ജൂൺ 2005 മുതൽ മെയ് 2008 വരെയുള്ള കാലയളവിൽ 100 മീറ്റർ ലോക റെക്കോർഡ് ഇദ്ദേഹത്തിന്റെ പേരിലായിരുന്നു.  9.77 സെക്കന്റും 9.74 സെക്കന്റുമായിരുന്നു ഇദ്ദേഹത്തിന്റെ അന്നത്തെ റെക്കോർഡുകൾ. 100 മീറ്ററിൽ ഇപ്പോൾ ഇദ്ദേഹത്തിന്റെ സ്വന്തം റെക്കോർഡ് 9.72 സെക്കന്റാണ്. ഈയിനത്തിന്റെ ചരിത്രത്തിൽ ഏറ്റവും വേഗതയേറിയ രണ്ടാമത്തെ താരമാണ് ഇദ്ദേഹം. 2008 ബീജിങ് ഒളിമ്പിക്സിൽ ജമൈക്കയുടെ ഇദ്ദേഹം ഉൾപ്പെട്ട  4 x 100 മീറ്റർ റിലേ ടീം ലോകറേക്കോർഡോടെ സ്വർണം നേടിയിരുന്നു.

വർഗ്ഗം:ജമൈക്കൻ ഓട്ടക്കാർ
വർഗ്ഗം:1982-ൽ ജനിച്ചവർ
വൈദ്യുതകാന്തികപ്രേരണം

ഒരു ചാലകവുമായി ബന്ധപ്പെട്ട കാന്തികബലരേഖകൾക്ക് വ്യതിയാനം സംഭവിക്കുമ്പോൾ ചാലകത്തിൽ വൈദ്യുതി പ്രേരണം ചെയ്യപ്പെടുന്ന പ്രതിഭാസമാണ്‌ **വൈദ്യുതകാന്തികപ്രേരണം**  (Electromagnetic induction). ഇങ്ങനെയുണ്ടാകുന്ന വിദ്യുത്ചാലകബലത്തെ **പ്രേരിതവിദ്യുത്ചാലകബലം** എന്നും വൈദ്യുതിയെ **പ്രേരിത വൈദ്യുതി** എന്നും പറയുന്നു.

1831-ൽ മൈക്കൽ ഫാരഡെ വൈദ്യുതകാന്തികപ്രേരണം കണ്ടെത്തി. ജെയിംസ് ക്ലർക്ക് മാക്സ്വെൽ ഗണിതശാസ്ത്രപരമായി ഇതിനെ ഫാരഡെയുടെ ഇൻഡക്ഷൻ നിയമം എന്ന് വിശേഷിപ്പിച്ചു. ലെൻസിന്റെ നിയമം  പ്രേരണം ചെയ്യപ്പെട്ട ഫീൽഡിന്റെ ദിശയെ വിശദീകരിക്കുന്നു. ഫാരഡെയുടെ നിയമം പിന്നീട് സാമാന്യവൽക്കരിക്കപ്പെട്ട് മാക്സ്വെൽ-ഫാരഡെ സമവാക്യമായി മാറി. ഇത് വൈദ്യുതകാന്തിക സിദ്ധാന്തത്തിലെ നാല് മാക്സ്വെൽ സമവാക്യങ്ങളിൽ ഒന്നാണ്.

വൈദ്യുതകാന്തിക പ്രേരണ അടിസ്ഥാനമാക്കി പ്രവർത്തിക്കുന്ന ഉപകരണങ്ങളാണ് ഇൻഡക്ടറുകൾ, ട്രാൻസ്ഫോർമറുകൾ, വൈദ്യുതമോട്ടോറുകൾ, ജനറേറ്ററുകൾ എന്നിവ.

## പ്രേരിതവിദ്യുത്ചാലകബലത്തെ സ്വാധീനിക്കുന്ന ഘടകങ്ങൾ

പ്രേരിതവിദ്യുത്ചാലകബലത്തിന്റെ അളവ്;
* ചാലകത്തിലെ ചുറ്റുകളുടെ സംഖ്യ
* കാന്തികക്ഷേത്രത്തിന്റെ തീവ്രത
* കാന്തത്തിന്റെ ചലനവേഗത എന്നിവയ്ക്ക് ആനുപാതികമായിരിക്കും.

അതായത്;
പ്രേരിതവിദ്യുത്ചാലകബലത്തിന്റെ പരിമാണം സർക്യൂട്ടുമായി ബന്ധപ്പെട്ടിരിക്കുന്ന കാന്തികബലരേഖകളെ ഒരു ചാലകം ഛേദിക്കുന്ന നിരക്കിന്‌ ആനുപാതികമായിരിക്കും. ഈ തത്ത്വം ഫാരഡേയുടെ വൈദ്യുതകാന്തികപ്രേരണനിയമം എന്നറിയപ്പെടുന്നു.

## സാങ്കേതിക വിവരങ്ങൾ
ഒരു ചാലകവുമായി ബന്ധപ്പട്ട കാന്തിക മണ്ഡലത്തിനു വ്യതിയാനം സംഭവിക്കുമ്പോൾ ചാലകത്തിൽ ഒരു e.m.f പ്രേരിതമാക്കപ്പെടുമെന്ന് മൈക്കൽ ഫാരഡേ കണ്ടെത്തി, കാന്തിക ബലരേഖകളെ ചാലകം മുറിക്കുന്ന നിരക്കിനു ആനുപാതികമായിരിക്കും ഈ പ്രേരിത e.m.f. അതായത്,
 \mathcal{E} = -\frac {d\Phi_B} {dt}

ഈ പ്രേരിത e.m.f ന്റെ ദിശ എപ്പോഴും e.m.f ഉണ്ടാകാനുള്ള കാരണത്തെ എതിർക്കുന്ന ദിശയിലായിരിക്കും.
പ്രേരിത e.m.f ന്റെ സമവാക്യത്തിൽ ന്യൂനചിഹ്നം ഉപയോഗിച്ചാണ് ഇത് കാണിക്കുന്നത്. ഇതു കണ്ടുപിടിച്ച ലെൻസ് (Lenz) എന്ന ശാസ്ത്രജ്ഞന്റെ സ്മരണാർത്ഥം ഈ നിയമത്തെ **ലെൻസ് നിയമം** എന്നു പറയുന്നു.

## അവലംബം


വിഭാഗം:ഭൗതികശാസ്ത്രം
ക്നോപ്പിക്സ്

സി.ഡിയിൽ നിന്നോ ഡി.വി.ഡിയിൽ നിന്നോ നേരിട്ട് പ്രവർത്തിപ്പിക്കാവുന്ന ഒരു ഡെബിയൻ അടിസ്ഥാനമായി നിർമിച്ച ലിനക്സ് വിതരണമാണ് **ക്നോപ്പിക്സ്** (). ക്ലോസ് ക്നോപ്പർ ആണ് ക്നോപ്പിക്സ് നിർമിച്ചത്. ഒരു പ്രോഗ്രാം പ്രവർത്തിപ്പിക്കുമ്പോൾ അതിന്റെ കമ്പ്രെസ്ഡ് ഫയൽ സിഡി/ഡിവിഡിയിൽ നിന്ന് എടുത്ത്, റാമിലേക്ക് കോപ്പി ചെയ്താണ് പ്രവർത്തിപ്പിക്കുന്നത്. ലൈവ് സിഡി ആയുള്ള ഉപയോഗത്തിനായാണ് നിർമിച്ചതെങ്കിലും, ഇത് ഹാർഡ് ഡിസ്ക്കിലേക്ക് സാധാരണ ഓപ്പറേറ്റിങ്ങ് സിസ്റ്റം പോലെ ഇൻസ്റ്റോൾ ചെയ്യാവുന്നതാണ്. യു.എസ്.ബിയിൽ നിന്നോ മെമ്മറികാർഡിൽ നിന്നോ ബൂട്ട് ചെയ്യുവാനും സാധിക്കും.

ക്നോപ്പിക്സിന് പ്രധാനമായും രണ്ട് എഡിഷനുകളാണുള്ളത്: സി.ഡി. (700 മെഗാബൈറ്റ്) എഡിഷനും, ഡിവിഡി (4.7 ജിഗാബൈറ്റ്) "മാക്സി" എഡിഷനും.ഇവയിൽ ഓരോന്നും തന്നെ,രണ്ട് ഭാഷകളിൽ ലഭ്യമാണ്:ജെർമൻ ഭാഷയിലും, ഇംഗ്ലിഷ് ഭാഷയിലും.

## ഉപയോഗം
ക്നോപ്പിക്സ് ഉപയോഗിച്ച് ഫയലുകൾ എളുപ്പത്തിൽ ബാക്കപ്പ് ചെയ്യുവാൻ സാധിക്കും. മാത്രമല്ല, ഇൻസ്റ്റോൾ ചെയ്യാതെ തന്നെ, ലിനക്സ് ഉപയോഗിക്കുവാനും പരിചയപ്പെടുവാനും സാധിക്കും.

## ഉള്ളടക്കം
thumb|ക്നോപ്പിക്സ് സ്റ്റാർട്ട് അപ്പ്

ലൈവ് സി.ഡി എഡിഷനിൽ 1000-ത്തോളം സോഫ്റ്റ്‌വെയറുകളും, ഡിവിഡി വേർഷനിൽ 2600-ഓളം സോഫ്റ്റ്‌വെയറുകളും ഉണ്ട്.
### ക്നോപ്പിക്സിലുള്ള പ്രധാന സോഫ്റ്റ്‌വെയറുകൾ
* കെ.ഡി.ഇ പണിയിട സംവീധാനത്തിന്റെ ഒരു ഭാഗം:കോൺക്വെറർ വെബ്ബ് ബ്രൌസർകെമെയിൽ ഈ-മയിൽ ക്ലയന്റ്. കെ.ഡി.ഇ പണിയിടസംവീധാനം അല്ലാതെ, ഫ്ലക്സ് ബോക്സ്, twm, ഐസ്WM, ഗ്നുസ്റ്റെപ്പ് മുതലായ ഡെസ്ക്റ്റോപ്പ് ചുറ്റുപാടുകളിലും ക്നോപ്പിക്സ് ലഭ്യമാണ്.
* XMMS,MP3. Ogg വോബ്രിസ് സപ്പോർട്ടോടുകൂടെ
* KPPP ഡയലർ ISDN യൂട്ടിലിറ്റികൾ
* ഐസീവീസൽ വെബ്ബ് ബ്രൌസർ (മോസില്ല ഫയർഫോക്സ് അടിസ്ഥാനമാക്കി നിർമിച്ചത്.)
* K3b, സിഡി/ഡിവിഡി റൈറ്റ് ചെയ്യുവാനും,ബാക്കപ്പ് ചെയ്യുവാനും.
* ജിമ്പ്, ചിത്രങ്ങൾ വരക്കുവാനുള്ള പ്രോഗ്രാം
* ജീപാർട്ടെഡ് അല്ലെങ്കിൽ ക്യൂടിപാർട്ടെഡ്:പാർട്ടീഷൻ എഡിറ്റ് ചെയ്യുവാനുള്ള പ്രോഗ്രാം
* ഡാറ്റ റെസ്ക്യൂവിനും,സിസ്യം പുനസ്ഥാപിക്കുന്നതിനുമുള്ള സാമാഗ്രികൾ
* നെറ്റ്‌വർക്ക് കാര്യനിർവാഹണ സാമാഗ്രികൾ
* ഓപ്പണോഫീസ്.ഓർഗ്, ഓഫീസ് സ്യൂട്ട്
* പല പ്രോഗ്രാമിങ്ങ്/ഡെവലപ്പ്മെന്റ് സാമാഗ്രികൾ

## ആവശ്യകതകൾ
ക്നോപ്പിക്സ് ഓടിക്കുവൻ :
* ഇന്റൽ അനുകൂല പ്രൊസസ്സർ (i486 അല്ലെങ്കിൽ പുതിയവ)
* 32 MB റാം (ടെക്സ്റ്റ് മോഡിനായി), കുറഞ്ഞത് 96 MB (KDE-ക്കൊപ്പം ഗ്രാഫിക്സ് മോഡിനായി)ഓഫീസ് പ്രൊഡക്റ്റുകളുപയോഗിക്കാൻ കുറഞ്ഞത് 128 MB റാം ആവശ്യമാണ്.
* ബൂട്ട് ചെയ്യാവുന്ന സിഡി റൊം ഡ്രൈവ്, അല്ലെങ്കിൽ സാധാരണ സിഡി റോം ഡ്രൈവും, ബൂട്ട് ഫ്ലോപ്പിയും (IDE/ATAPI അല്ലെങ്കിൽ SCSI)
* സാധാരണ SVGA-തര ഗ്രാഫിക്സ് കാർഡ് 
* സീരിയൽ / പി.എസ്/2 സ്റ്റാൻഡേർഡ് മൌസ് അല്ലെങ്കിൽ IMPS/2-അനുകൂല USB-മൌസ്

## വേർഷൻ ചരിത്രം
4 മുതൽ 5.1.1 വരെ സിഡി/ഡിവിഡി വേർഷനുകൾ ഒന്നിച്ചാണ് ഇറക്കിയിരുന്നത് .എന്നാൽ 5.1.1 മുതൽ, ഡിവിഡി വേർഷൻ മാത്രമേ ഇറക്കുന്നുള്ളു.

 

|}

## കൂടുതൽ വിവരങ്ങൾക്ക്
### പുസ്തകങ്ങൾ
* 
* 

### വാർത്തയിൽ
* Cameron Laird: Knoppix gives bootable, one-disk Linux (IBM developer works)
* Distrowatch.com interview with Klaus Knopper
* System recovery with Knoppix (IBM developer works)

## പുറത്തേക്കുള്ള കണ്ണികൾ

* Official website
* Knoppix.net - English user site
* 
* Adriane Knoppix site

## അവലംബം



വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:ഡെബിയൻ അടിസ്ഥാനമാക്കിയുള്ള വിതരണങ്ങൾ
*
വർഗ്ഗം:ലൈവ് സിഡി
ഹരണം

right|thumb|200px|<math>20 \div 4=5</math>
ഗണിതശാസ്ത്രത്തിൽ **ഹരണം** എന്നത് അടിസ്ഥാനസംകാരകങ്ങളിൽ ഒന്നും ഗുണനത്തിന്റെ വിപരീതസംക്രിയയുമാണ്.
b യുടെ c മടങ്ങ് a ആണെങ്കിൽ ഇപ്രകാരം എഴുതാം.
:c \times b = a\,
b പൂജ്യമല്ലെങ്കിൽ, a യെ b കൊണ്ട് ഹരിച്ചാൽ c ലഭിക്കും എന്നത് എന്നത് ഇപ്രകാരം എഴുതാം.
:\frac ab = c:
ഇവിടെ a, b, c എന്നിവയെ യഥാക്രമം ഹാര്യം, ഹാരകം, ഹരണഫലം എന്നിങ്ങനെ പറയാം.
ഉദാഹരണത്തിന് 
2 \times 3 = 6\,.ആയതിനാൽ
\frac 63 = 2

## ചിഹ്നം
ഹരണത്തെ സൂചിപ്പിക്കുന്നത് ഹാര്യത്തെ ഹാരകത്തിനു മുകളിൽ ഒരു തിരശ്ചീനരേഖ കൊണ്ട് വേർതിരിച്ചാണ്.ഉദാഹരണത്തിന് a ഹരിക്കണം b എന്നത് \frac abഇപ്രകാരം എഴുതാം.മിക്ക പ്രോഗ്രാമിങ് ഭാഷകളിലും ഹരണത്തെ സൂചിപ്പിക്കുന്നത്  a/b\, ഇപ്രകാരമാണ്.
അങ്കഗണിതത്തിൽ സാധാരണയായി ഉപയോഗിക്കുന്ന ഹരണചിഹ്നമുപയൊഗിച്ച് സൂചിപ്പിക്കുന്നതാണ് വേറൊരു വഴി. ഉദാഹരണമായി a \div b എന്നത് a ഹരിക്കണം b എന്നതിനെ സൂചിപ്പിക്കുന്നു.

അംശബന്ധത്തെ സൂചിപ്പിക്കുന്ന **:** എന്ന ചിഹ്നവും ഹരണചിഹ്നമായി ചിലപ്പോൾ മാത്രം ഉപയോഗിക്കുന്നു.

വർഗ്ഗം:ഗണിതം
വർഗ്ഗം:ഹരണം (ഗണിതം)
തച്ചമ്പാറ

ലഘുചിത്രം|തച്ചാമ്പാറയിലെ ഒരു വിദ്യാലയം.
കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **തച്ചമ്പാറ**. ഈ ഗ്രാമം തച്ചമ്പാറ ഗ്രാമപഞ്ചായത്തിനു കീഴിലാണ്.

## ജനസംഖ്യാശാസ്ത്രം
2001 ലെ ഇന്ത്യൻ സെൻസസ് പ്രകാരം 6,141 പുരുഷന്മാരും 6,633 സ്ത്രീകളും ഉൾപ്പെടെ 12,774 ആയിരുന്നു തച്ചമ്പാറ ഗ്രാമത്തിലെ ജനസംഖ്യ.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഗുണനം

thumb|right|3 × 4 = 12, ഇവിടെ 12 കുത്തുകൾ 4എണ്ണമുള്ള 3വരികളിലായോ മൂന്നെണ്ണമുള്ള 4നിരകളിലായോ വിന്യസിച്ചിരിക്കുന്നു.

സംഖ്യകളുടെ ഗുണനം എന്നത് ഒരേ സംഖ്യയെത്തന്നെ ആവർത്തിച്ച്  കൂട്ടുന്നതിന് തുല്യമാണ്. ഉദാഹരണത്തിന് 4നെ 3 കൊണ്ട് ഗുണിച്ചാൽ 12 കിട്ടുന്നു. ഇത് 4+4+4=12 ന് തുല്യമാണ്. ഗണിതശാസ്ത്രത്തിലെ അടിസ്ഥാനസംകാരകങ്ങളിൽ ഒന്നാണ് ഗുണനം. ഗുണനത്തിന്റെ വിപരീതമാണ് ഹരണം. ഗുണനം സംഖ്യകൾക്കുപരിയായി മാട്രിക്സുകൾക്കും  പ്രയോഗിക്കാറുണ്ട്.

## ചിഹ്നം,പദവ്യുല്പ്പത്തി
thumb|right|ഒരു ഗുണനപ്രതീകം
പദങ്ങൾക്കിടയിൽ 
\timesഎന്ന ചിഹ്നമുപയോഗിച്ചാണ് ഗുണനസംക്രിയയെ സൂചിപ്പിക്കുന്നത്.ഉത്തരത്തെ സമചിഹ്നമുപയോഗിച്ച് യോജിപ്പിക്കുന്നു.

:2\times 3 = 6 ("മൂന്നിന്റെ രണ്ട് മടങ്ങ് സമം 6")

:3\times 4 = 12

:2\times 3\times 5 = 6\times  5 = 30

:2\times 2\times 2\times 2\times 2 = 32
ഈ ചിഹ്നം കൂടാതെ താഴേ പറയുന്ന പലചിഹ്നങ്ങളും ഗുണനത്തിന് ഉപയോഗിച്ചുവരുന്നു.
* ഒരു കുത്ത് ഗുണനചിഹ്നത്തെ സൂചിപ്പിക്കാറുണ്ട്.ഉദാഹരണമായി 
:5 \cdot 2 \quad\text {അഥവാ} \quad 5\,.\,2

പാശ്ചാത്യരാജ്യങ്ങളിൽ ഗുണനത്തെ സൂചിപ്പിക്കാൻ ഈ ചിഹ്നമാണുപയോഗിക്കുന്നത്.      
* പ്രോഗ്രാമിങ് ഭാഷകളിൽ ഗുണനചിഹ്നമായി ഉപയോഗിക്കുന്നത് *** ആണ്.
* ബീജഗണിതത്തിൽ  ചരങ്ങൾ തമ്മിലുള്ള ഗുണനത്തെ അവ തമ്മിൽ അടുപ്പിച്ചുവെച്ച് ആണ് സൂചിപ്പിക്കന്നത്.ഉദാഹരണത്തിന്  xy എന്നാൽ xഗുണിക്കണം y എന്നാണർത്ഥം.
* മാട്രിക്സുകളുടെ ഗുണനത്തിൽ  \times,  \cdot  ഈ ചിഹ്നങ്ങൾക്ക് വ്യത്യാസമുണ്ട്.\times എന്നത് സദിശഗുണനത്തേയും \cdot എന്നത് അദിശഗുണനത്തേയും സൂചിപ്പിക്കുന്നു.

ഏതുസംഖ്യകളേയാണോ ഗുണിക്കേണ്ടത് അവയെ ഘടകങ്ങളെന്ന് പറയാം.ബീജഗണിതത്തിൽ ചരത്തിന്റെ ഗുണിതമായി ഏതുസംഖ്യയാണോ വരുന്നത് അതിനെ ഗുണോത്തരം എന്ന് പറയുന്നു.സംഖ്യകൾ തമ്മിൽ ഗുണിച്ച് കിട്ടുന്ന ഉത്തരത്തെ ഉല്പന്നം എന്ന് പറയുന്നു.

വർഗ്ഗം:ഗണിതം
വർഗ്ഗം:ഗുണനം
പുനരനുഭവമിഥ്യ

വർത്തമാനകാലത്തിൽ നടക്കുന്ന ഒരു സംഭവം മുൻപ് അനുഭവിച്ചിട്ടുണ്ടെന്ന ഒരു മിഥ്യാധാരണ അഥവാ എന്തോ ഒരു കാര്യം പലപ്പോഴും അനുഭവിച്ചിട്ടുണ്ടെന്ന തോന്നലാണ് **പുനരനുഭവമിഥ്യ** അഥവാ **ദേജാ വൂ** / **ഡെയ്‌ഷാ വ്യൂ** (.

## പദോൽപ്പത്തി
ദേജാ വൂ - "*മുൻപേ കണ്ടിട്ടുള്ളത്*" എന്നർത്ഥം. ഇതൊരു ഫ്രഞ്ച് പദമാണ്. 1876-ൽ ഫ്രഞ്ച് തത്ത്വചിന്തകനായ എമൈൽ ബോയ്‌റാക്ക് (1851-1917) ആണ് "സെൻസേഷൻ ഡി ഡെജാ വു" (ഡെജാ വു എന്ന സംവേദനം) എന്ന പ്രയോഗം രൂപപ്പെടുത്തിയത്. അദ്ദേഹം തന്റെ മാനസിക ശാസ്ത്രത്തിന്റെ ഭാവി (L'Avenir des sciences psychiques) എന്ന പുസ്തകത്തിൽ ഇത് ഉപയോഗിച്ചു. ഇപ്പോൾ ഇത് അന്താരാഷ്ട്ര തലത്തിൽ ഉപയോഗിക്കുന്നു.

## ശാസ്ത്രീയ ഗവേഷണം
അടുത്തകാലങ്ങളിലായി പുനരനുഭവമിഥ്യ  മനഃശാസ്ത്രപരവും നാഡീവ്യൂഹവിജ്ഞാനീയവുമായ ഗവേഷണങ്ങൾക്ക് വിധേയമായിട്ടുണ്ട്. ഒരു പ്രവചനത്തിന്റേയോ മുൻഅന്തർദർശനത്തിന്റേയോ ഫലമായിട്ടല്ല ഇതുണ്ടാവുന്നത്. മറിച്ച് ക്രമവിരുദ്ധമായ ഓർമ്മയാണ് ഇതിനു നിദാനം. ഒരു അനുഭവത്തെ ഓർമ്മിച്ചെടുക്കുക എന്നതാവാം. ഓർമ്മിച്ചെടുക്കൽ എന്ന അവബോധം ശക്തമായിരിക്കും എന്നാൽ എപ്പോൾ, എവിടെ, എങ്ങനെ ആ അനുഭവം മുൻപുണ്ടായി എന്നത് അനിശ്ചിതമാണ്. ഈ വസ്തുത ഇത്തരമൊരു വിവരണത്തെ സമർത്ഥിക്കാൻ പ്രാപ്തമാണ്. ദേജാവു സംഭവിക്കുന്നതിനു പ്രായം ഒരു ഘടകം നാല്പ്പതുഅസിന് ശേഷം ദേജാവു സംഭവിക്കുന്നതിന്റെ അളവുകുറയുന്നതായി കാണുന്നു. 

ദേജാ വൂ എന്നത് വളരെ സങ്കീർണമായ ഒരു പ്രതിഭാസമാണ്. ഈ പ്രതിഭാസം സംഭവിക്കുന്നതിനു പിന്നിൽ ഒരുപാട് കാരണങ്ങൾ ഉണ്ടെന്നാണ് പൂർവ്വീകർ പറയുന്നത്. അനുഭവങ്ങൾ ഒരു പാഠമാകട്ടെയെന്നും പറയുന്നവർ ഉണ്ട്. അനുഭവങ്ങൾ തമ്മിലുള്ള വ്യത്യാസം ഒരു മനുഷ്യനെ പലതും പഠിപ്പിക്കുമെന്നും ശാസ്ത്രം പറയുന്നു. ഒരു പ്രവൃത്തി ആദ്യമായിട്ടാണ് ചെയ്യുന്നതെങ്കിലും അതിന്റെ ബുദ്ധിമുട്ടോ സംശയങ്ങളോ ഇല്ലായെങ്കിൽ അതിനു കാരണം ഈ തോന്നൽ ആണ്. എന്തുകൊണ്ടാണ് ഇങ്ങനൊരു പ്രതിഭാസമുണ്ടാകുന്നതെന്ന കാര്യത്തിൽ അഭ്യൂഹങ്ങൾ നിരവധി ഉണ്ടെങ്കിലും ഒന്നിനും ശാസ്ത്രീയമായ തെളിവുകൾ ഇല്ല. ആഗ്രഹങ്ങൾ സഹലമാക്കാൻ നിങ്ങളെ സഹായിക്കുകയോ പ്രേരിപ്പിക്കുകയോ ചെയ്യുകയാണിവ എന്നും ശാസ്ത്രം പറയുന്നു. കഴിഞ്ഞ കാര്യമാണ് നടക്കുന്നതെന്ന ഒരു തോന്നൽ ആ സമയങ്ങളിൽ തോന്നും. 

## വിശദീകരണങ്ങൾ
ഒട്ടും പരിചയമില്ലാത്ത സ്ഥലങ്ങളിൽ പോകുമ്പോൾ അപരിചിതത്വവും ആദ്യം കാണുന്ന അനുഭവവുമാണ് എല്ലാവർക്കുമുണ്ടാവുക. എന്നാൽ ചില സമയങ്ങളിൽ ആ സ്ഥലങ്ങൾ നേരത്തേ കണ്ടുപരിചയമുള്ളതുപോലെ തോന്നും. പരിചിതമെന്ന് അനുഭവപ്പെടും. ഈ അവസ്ഥയാണ് **<nowiki/>'ദേജാ വൂ**'.

ഈ മിഥ്യാധാരണ കുട്ടികൾക്കും മുതിർന്നവർക്കും ഒരുപോലെ അനുഭവവേദ്യമാണ്. 70 ശതമാനത്തോളം ആളുകൾ ഒരുതവണയെകിലും ഇത്തരമൊരു മിഥ്യാധാരണക്ക് അനുഭവജ്ഞരെന്ന് പഠനങ്ങൾ തെളിയിക്കുന്നു.. ഇത്തരം ഒരനുഭവം പരീക്ഷണശാലകളിൽ നിർമ്മിച്ചെടുക്കാൻ സാദ്ധ്യമല്ല.ഇത്തരം ഒരു അനുഭവത്തിന് നൽകാവുന്ന ഒരു വിവരണം ഇപ്രകാരമാണ്. വർത്തമാനകാല സാഹചര്യം അബോധാവസ്ഥയിൽ നേരത്തേയുണ്ടായ ഒരു അനുഭവത്തെ സ്മൃതിപഥത്തിൽ കൊണ്ടുവന്ന് ദുരൂഹമായ ഒരു തരം പരിചയത്വം ഉളവാക്കുന്നു.

ഉദാഹരണം:

(1) നിങ്ങൾ ആദ്യമായി ഒരു സ്ഥലം  കാണാൻ പോകുന്നു, കൂടെ സുഹൃത്തുക്കളും, യാത്രകൾ ഏറെ ഇഷ്ടപ്പെടുന്നയാളാണ് നിങ്ങൾ. പെട്ടെന്ന് നിങ്ങൾക്ക് തോന്നും, ഇവിടെ നേരത്തേ വന്നിട്ടുണ്ടല്ലോ? അതേ സുഹൃത്തുക്കൾ, അതേ സ്ഥലം. മനസ്സിലെ ചിന്തക‌ൾ കാടുകയറുന്ന അവസ്ഥ. എന്നാണ്, എവിടെ വെച്ചായിരുന്നു തുടങ്ങിയ സംശയങ്ങളായിരിക്കും പിന്നീട് ഉണ്ടാവുക.

(2) സുഹൃത്തുക്കളോടൊപ്പം ഒരു പ്രേത സിനിമ കാണുന്നു. എന്നാൽ സിനിമയിലെ ചില രംഗങ്ങൾ നേരത്തേ എവിടെയോ കണ്ടിട്ടുണ്ടല്ലോ എന്ന് നിങ്ങൾക്ക് തോന്നിയേക്കാം.

## അവലംബം


വർഗ്ഗം:മനഃശാസ്ത്രം
ലിയാണ്ടർ പേസ്

**ലിയാണ്ടർ അഡ്രിയൻ പേസ്** ഒരു ഇന്ത്യൻ ടെന്നീസ് കളിക്കാരനാണ്.1973 ജുൺ 17 നായിരുന്നു ജനനം. എക്കാലത്തെയും ഏറ്റവും മികച്ച ഇന്ത്യൻ ടെന്നീസ് താരങ്ങളിലൊരാളായ ഇദ്ദേഹം ഇന്ത്യൻ ടീമിന്റെ മുൻ ക്യാപ്റ്റനാണ്. 1996–1997 വർഷത്തിൽ ഇന്ത്യയിലെ ഏറ്റവും ഉന്നത കായിക ബഹുമതിയായ രാജീവ് ഗാന്ധി ഖേൽ രത്ന പുരസ്കാരത്തിന് ഇദ്ദേഹം അർഹനായി. 2001 -ൽ പത്മശ്രീ പുരസ്കാരവും ഇദ്ദേഹത്തിന് നൽകപ്പെട്ടു.

8 ഡബിൾസ്, 6 മിക്സഡ് ഡബിൾസ് ഗ്രാൻഡ്സ്ലാം കിരീടങ്ങൾ ഇദ്ദേഹം നേടിയിട്ടുണ്ട്. ഡേവിസ് കപ്പിൽ ഇന്ത്യക്കായി പലതവണ അവിസ്മരണീയ പ്രകടനങ്ങൾ ഇദ്ദേഹം കാഴ്ചവച്ചിട്ടുണ്ട്. 1996 അറ്റ്ലാന്റ ഒളിമ്പിക്സിൽ ടെന്നിസ് സിംഗിൾസിൽ ഇന്ത്യക്കായി വെങ്കലം നേടിയതാണ് ഇദ്ദേഹത്തിന്റെ മറ്റൊരു പ്രധാന നേട്ടം. ചെക്ക് താരം റാഡെക് സ്റ്റെപ്പനെക്കിനൊപ്പം 2013 ലെ യു. എസ് . ഓപ്പൺ ഡബിൾസ് വിജയത്തോടെ 40 വയസ്സിനു ശേഷം ഗ്രാൻഡ് സ്ലാം നേടുന്ന ആദ്യ കളിക്കാരൻ എന്ന നേട്ടവും പേസിനു സ്വന്തമായി.

## അവലംബം

വർഗ്ഗം:ഇന്ത്യൻ ടെന്നീസ് കളിക്കാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യയുടെ ഒളിമ്പിക് മെഡൽ ജേതാക്കൾ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
വർഗ്ഗം:1973-ൽ ജനിച്ചവർ
കുണാൽ ഖേമു

ബോളിവുഡ് ഹിന്ദി സിനിമാ‍രം‌ഗത്തെ ഒരു അഭിനേതാവാണ്  **കുണാൽ ഖേമു**. (ഹിന്ദി: 　कुणाल खेमू, ജനനം മേയ് 25 , 1983).

## അഭിനയ ജീവിതം
കുണാൽ ഖേമു തന്റെ അഭിനയ  ജീവിതം തുടങ്ങുന്നത് ഒരു  ബാലതാര‌മായിട്ടാണ്. ആദ്യം *ഗുൽ ഗുൽശൻ ഗുൽഫാം* എന്ന ടി. വി. സീരിയലിൽ  1987 ൽ അഭിനയിച്ചു. പിന്നീട് ചില സിനിമകളിൽ ബാല താരമായിട്ട് അഭിനയിച്ചു. *ഹം ഹേ രാഹി പ്യാർ കേ* (1993), *രാജ ഹിന്ദുസ്ഥാനി* (1995), *സഖം* (1998) എന്നിവ  അവയിൽ ചിലതാണ്.

നായകനായി ആദ്യം അഭിനയിച്ചത് 2005 ൽ ഇറങ്ങിയ *കലിയുഗ്* എന്ന സിനിമയിലാണ്. പിന്നീട് 2007 ൽ ഇറങ്ങിയ *ട്രാഫിക് സിഗ്നൽ*, *ഡോൽ* എന്നീ ചിത്രങ്ങളും ഒരു പരിധി വരെ വിജയിച്ചു. 2008 ൽ ഇറങ്ങിയ *സൂപ്പർ സ്റ്റാർ* എന്ന ചിത്രം താരതമ്യേന വിജയിച്ചു.

## സ്വകാര്യ ജീവിതം
പിതാവ് *രവി ഖേമു*, മാതാവ്  *ജ്യോതി ഖേമു*  എന്നിവരും നടീ നടന്മാരാണ്. ഇവർ കാശ്മീരിലെ ബ്രാഹ്മണ കുടുംബത്തിൽ പെടുന്നവരാണ്. കുണാൽ പഠിച്ചത് മുംബൈയിലാണ്.

## അഭിനയിച്ച സിനിമകൾ

## പുറമേക്കുള്ള കണ്ണികൾ
*

വർഗ്ഗം:1983-ൽ ജനിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
ഗോവിന്ദ

ബോളിവുഡ് ഹിന്ദി സിനിമ  രം‌ഗത്തെ ഒരു  പ്രമുഖ നടനും രാഷ്ട്രീയനേതാവുമാണ്  **ഗോവിന്ദ**.(ഹിന്ദി: गोविंदा; പഞ്ചാബി: ਗੋਵਿਨ੍ਦ) ( ജനനം: ഡിസം‌ബർ 21, 1963). **ഗോവിന്ദ് അരുൺ അഹൂജ** എന്നാണ് യഥാർത്ഥപേര്. ഹിന്ദി സിനിമയിൽ അദ്ദേഹം 120 ഓളം സിനിമകളിൽ ഇതുവരെ അഭിനയിച്ചിട്ടുണ്ട്.

*ആങ്കേൻ*, *കൂലി നം. 1*, *ഹസീന മാൻ ജായേംഗി*, *പാർട്ണർ* എന്നിവയാണ് ശ്രദ്ധേയമായ ചിത്രങ്ങൾ.

## അവാർഡുകൾ
* 1997 - പ്രത്യേക ഫിലിംഫെയർ അവാർഡ്   *സാജൻ  ചലേ സസുരാൽ*
* 1998 - സീ സിനി അവാർഡ് for *ദുൽഹേ രാജ*
* 1998 - സ്ക്രീൻ അവാർഡ് സ്പെഷൽ http://www.webindia123.com/movie/profiles/govinda.htm
* 1999 - സീ സിനി അവാർഡ് - മികച്ച ഹാസ്യനടൻ - *ബഡെ മിയ ചോട്ടെ മിയ*
* 1999 - ഫിലിംഫെയർ മികച്ച ഹാസ്യനടൻ  *ഹസീന മാൻ ജായെംഗി*
* 2000 - മികച്ച് ഹാസ്യനടൻ - * ഹസീന മായ് ജായെംഗി*
* 2002 - ഐഫ  മികച്ച ഹാസ്യനടൻ for *ജോഡി നം. 1*
* 2007 - "തികഞ്ഞ ഹാസ്യ വേഷം " http://www.cybernoon.com/DisplayArticle.asp?section=xtras&subsection=showbuzz&xfile=May2007_tvtrack_standard365&child=tvtrack  http://indiashows.com/detailStoryEV.aspx?cat=3&oid=3143 
* 2007 - മികച്ച തിരിച്ചു വരവ് ..എം. ടി. വി അവാർ ഡ്  http://allbollywood.com/v2/bd/stc/nws/2007/10/26/27202.shtml 
* 2008 - അപസ്വര അവാർഡ് , "NDTV Imagine Best Jodi of the Year 2007" along with സൽമാൻ ഖാൻ . http://indiafm.com/features/2008/04/01/3724/index.html  
* 2008 - സീ സിനി അവാർഡ് - മികച്ച സഹ നടൻ  -* പാർട്ണർ*
* 2008 - ഐഫ .. മികച്ച ഹാസ്യനടൻ * പാർട്ണർ*

## അഭിനയിച്ച  ചലച്ചിത്രങ്ങൾ

## അവലംബം


## പുറത്തേക്കുള്ള കണ്ണികൾ
* 

വർഗ്ഗം:1963-ൽ ജനിച്ചവർ
വർഗ്ഗം:ഡിസംബർ 21-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്ര തിരക്കഥാകൃത്തുക്കൾ
വർഗ്ഗം:പ്രത്യേക ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
സിബി മലയിൽ

മലയാളചലച്ചിത്ര വേദിയിലെ ഒരു സംവിധായകനാണ് **സിബി മലയിൽ**. 1980 മുതൽ അദ്ദേഹം മലയാളത്തിൽ 40 ലധികം സിനിമകൾ സം‌വിധാനം ചെയ്തിട്ടുണ്ട്. കൊത്ത് ആണ് അവസാന ചിത്രം 

മലയാളികൾ എന്നും ഓർത്തുവെക്കുന്ന ഒരു പിടി സിനിമകൾ സിബിയുടേതായിട്ടുണ്ട്. *[[കിരീടം (മലയാളചലച്ചിത്രം)|കിരീടം]]*, ആകാശദൂത്*തനിയാവർത്തനം*, *ഹിസ് ഹൈനസ് അബ്ദുള്ള* എന്നിവ അവയിൽ ചിലതാണ്. മോഹൻലാൽ അദ്ദേഹത്തിന്റെ പല സിനിമകളിലെയും നായകനായിരുന്നു. അദ്ദേഹത്തിലെ മിക്കവാറും സിനിമകളിൽ തിരക്കഥ എഴുതിയിരിക്കുന്നത് ലോഹിതദാസ് ആണ്.

## സിനിമകൾ

*സൈഗാൾ പാടുകയാണ് (2015)
*ഞങ്ങളൂടെ വീട്ടിലെ അതിഥികൾ (2014)
*ഉന്നം (2012)
*വയലിൻ (2011)
*അപൂർവരാഗം (2010)
*ഫ്ലാഷ് (2007)
*ആലീസ്‌ ഇൻ വണ്ടർലാൻഡ് (2005) 
*അമൃതം (2004)
*കിസ്സാൻ (2004) 
*ജലോൽത്സവം (2004) 
*എന്റെ വീട് അപ്പൂന്റേം (2003)
*ആയിരത്തിൽ ഒരുവൻ (2003) 
*ഇഷ്ടം  (2001) 
*ദേവദൂതൻ (2000) 
*ഉസ്താദ്(1999)
*സമ്മർ ഇൻ ബത്‌ലഹേം (1998) 
*പ്രണയവർണ്ണങ്ങൾ (1997)
*നീ വരുവോളം (1997) 
*കളിവീട് (1996) 
*കാണാക്കിനാവ് (1995)
*സിന്ദൂരരേഖ  (1995)
*അക്ഷരം (1995) 
*സാഗരം സാക്ഷി (1994) 
*ചെങ്കോൽ (1993) 
*മായാമയൂരം (1993)
*ആകാശദൂത് (1993)
*വളയം(ചലച്ചിത്രം)(1992) 
*കമലദളം (1992) 
*സദയം (1992)
*സാന്ത്വനം (1991) 
*ഭരതം (1991) 
*ധനം (1991)
*പരമ്പര (1990)
*മാലയോഗം (1990) 
*ഹിസ് ഹൈനസ്സ് അബ്ദുള്ള (1990)
*ദശരഥം (1989) 
*കിരീടം (1989)
*ഓഗസ്റ്റ്‌ 1 (1988) 
*വിചാരണ (1988) 
*എഴുതാപ്പുറങ്ങൾ (1987) 
*തനിയാവർത്തനം (1987)
*രാരീരം (1986) 
*ദൂരെ ദൂരെ ഒരു കൂടു കൂട്ടാം (1986)  
*ചേക്കേറാൻ ഒരു ചില്ല (1986) 
* മുത്താരംകുന്ന് പി.ഒ. (1985)

## പുറത്തേക്കുള്ള കണ്ണികൾ
*IMDB Listing

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:1956-ൽ ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:ആവശ്യത്തിന് അവലംബമില്ലാത്ത ലേഖനങ്ങൾ
അമീഷാ പട്ടേൽ

ബോളിവുഡ് ഹിന്ദി സിനിമ രം‌ഗത്തെ ഒരു പ്രശസ്ത നടിയാണ് **അമിഷാ പട്ടേൽ** (ഹിന്ദി: अमीषा पटेल) (ജനനം ജൂൺ 9, 1976). *കഹോ ന പ്യാർ ഹേ* (2000) എന്ന വമ്പൻ വിജയ ചിത്രത്തിലൂടെയാണ് അമിഷ തന്റെ സിനിമ അഭിനയം തുടങ്ങിയത്. അതു പോലെ മറ്റൊരു വിജയ സിനിമയായ *[[ഗദർ: ഏക് പ്രേം കഥ|ഗദർ-ഏക്  പ്രേം കഥ]]* എന്ന സിനിമയിൽ അമിഷയുടെ പ്രകടനം ഏറെ ശ്രദ്ധിക്കപ്പെട്ടു. ഇത്  ബോളിവുഡ്  സിനിമ ചരിത്രത്തിലെ തന്നെ ഒരു വൻ വിജയമായിരുന്നു.  പക്ഷേ അതിനു ശേഷം അഭിനയിച്ച് ഒരു പാട് ചിത്രങ്ങൾ അധികം ശ്രദ്ധിക്കാതെ പോയി. പിന്നീട് 2006 ലെ *അൻ കഹീ* എന്ന ചിത്രത്തിലെ അഭിനയത്തിന് അമിഷക്ക് ഒരു പാട് നല്ല അഭിപ്രായങ്ങൾ   ലഭിച്ചു. 2007 ൽ പ്രിയദർശൻ നിർമിച്ച * ഭൂൽ ഭുലൈയ്യ* എന്ന് ചിത്രത്തിലും ശ്രദ്ധേയമായ ഒരു വേഷമാണ് അമിഷ ചെയ്തത്.

## ജീവ ചരിത്രം
ആശാ പട്ടേലിന്റെയും അമിത് പട്ടേലിന്റെ മകളായ അമിഷയുടെ മുത്തശ്ശൻ മും‌ബൈയിലെ അഭിഭാഷകനും രാഷ്ട്രീയ നേതാവുമായ ബാരിസ്റ്റർ രജ്നി പട്ടേലായിരുന്നു. പഠിച്ചത് മുംബൈയിലെ കത്തീഡ്രൽ & ജോൺ  ഹൈസ്കൂളിലും പിന്നീട് മെഡ് ഫോർഡിലെ ടഫ്ഡ് യൂണിവേഴ്സിറ്റിയിലുമാണ്. രാകേഷ് റോഷൻ നിർമിച്ച *കഹോ ന പ്യാർ ഹേ *  എന്ന ചിത്രത്തിൽ ആദ്യമായി അഭിനയിച്ചറത്. ആ ചിത്രം ഒരു വമ്പൻ വിജയമായിരുന്നു. രണ്ടാമത് അഭിനയിച്ചത് ഒരു തെലുങ്ക് സിനിമയിലായിരുന്നു . 2001-ൽ അഭിനയിച്ച *ഗദർ* എന്ന സിനിമ അന്നത്തെ ഏറ്റവും കൂടുതൽ വരുമാനം നേടി കൊടുത്ത സിനിമകളിൽ ഒന്നായിരുന്നു.

## അവാർഡുകൾ
### ഫിലിംഫെയർ

* 2001: പ്രത്യേക അവാർഡ് *[[ഗദർ: ഏക് പ്രേം കഥ|ഗദർ - ഏക് പ്രേം കഥ]]*

### സീ സിനി അവാർഡുകൾ

* 2000: മികച്ച പുതുമുഖ നടി ; *[[കഹോ ന പ്യാർ ഹേ]]*

### മറ്റു അവാർഡുകൾ
* 2000: 31st Annual Filmgoers "Best Female Debut"; *[[Kaho Naa... Pyaar Hai]]*
* 2000: Kalashree "Sensational Discovery"; *[[Kaho Naa... Pyaar Hai]]*
* 2000: Sansui Viewers Choice Award "Best Debut / Face of the Year"; *[[Kaho Naa... Pyaar Hai]]*
* 2001: 32nd Annual Filmgoers, Best Actress; **'
* 2002: Sansui Jury Award for Best Actress; **'

## അഭിനയിച്ച സിനിമകൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1976-ൽ ജനിച്ചവർ
വർഗ്ഗം:ജൂൺ 9-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച അഭിനയത്തിനുള്ള പ്രത്യേക ഫിലിംഫെയർ അവാർഡ് ലഭിച്ചവർ
വർഗ്ഗം:ഗുജറാത്തികൾ
കനക

തമിഴ് സിനിമയിലേയും മലയാളസിനിമയിലേയും ഒരു നടിയാണ് **കനക**. കനക മഹാലക്ഷ്മി എന്നാണ് പൂർണ്ണ നാമം. 14 ജൂലായ് 1973 ൽ ചെന്നൈയിലാണ് ജനനം. പിതാവ് ദേവദാസ്. കനകയുടെ  മാതാവ്  ദേവികയും ഒരു നടിയായിരുന്നു. രജനീകാന്ത്, മമ്മൂട്ടി, മോഹൻലാൽ, വിജയ് കാന്ത്, പ്രഭു, കാർത്തിക് തുടങ്ങി തെന്നിന്ത്യയിലെ പ്രമുഖ താരങ്ങൾക്കൊപ്പം അഭിനയിച്ചിട്ടുണ്ട്.

1989 ൽ ഇറങ്ങിയ *കരകാട്ടക്കാരൻ* ആണ് കനകയുടെ  ആദ്യ ചിത്രം. ഇതിൽ നായികയായിട്ടാണ് കനക അഭിനയിച്ചത്. ഇതൊരു  വിജയ ചിത്രമായിരുന്നു. പക്ഷേ പിന്നീട് കനകയുടെ  ചിത്രങ്ങളിൽ കുറെയെണ്ണം ശ്രദ്ധിക്കാതെ പോയി. ചില പ്രധാന സിനിമകൾ *അതിസയ പിറവി* (1991),  *പെരിയ കുടുംബം*, *ചാമുണ്ടി* എന്നിവയാണ്.

മമ്മൂട്ടി, മോഹൻലാൽ എന്നിവരുടെ നായികയായും അല്ലാതെ ഒട്ടേറെ മലയാളചലച്ചിത്രങ്ങളിൽ കനക അഭിനയിച്ചിട്ടുണ്ട്.  മലയാള സിനിമയിൽ കനകയുടെ ആദ്യ ചിത്രം ഗോഡ്ഫാദർ ആയിരുന്നു.

1980 കളുടെ അവസാനത്തിൽ താരപദവിയിലേക്ക് ഉയർന്ന്  ദക്ഷിണേന്ത്യയിലുടനീളമുള്ള പ്രേക്ഷകരുടെ ഹൃദയങ്ങൾ കീഴടക്കിയ കനക, 26 വയസ്സുള്ളപ്പോൾ പൊതുജീവിതത്തിൽ നിന്ന് പൂർണ്ണമായും പിന്മാറി. 

## വ്യക്തിജീവിതം
തമിഴിലെ പ്രശസ്ത നടി ദേവികയുടെയും അസിസ്റ്റന്റ് ഡയറക്ടർ ദേവദോസിന്റെയും  മകളാണ് കനക. വിവാഹത്തിന് മൂന്ന് വർഷത്തിനുള്ളിൽ മാതാപിതാക്കൾ വേർപിരിഞ്ഞതിനെത്തുടർന്ന് അമ്മയുടെ സംരക്ഷണയിലാണ് കനക വളർന്നത്. പ്രക്ഷുബ്ധമായ ഒരു കുടുംബ പശ്ചാത്തലത്തിൽനിന്ന് വന്ന കനക ആത്മവിശ്വാസത്തോടെ സിനിമാ മേഖലയിലേക്ക് പ്രവേശിക്കുകയും 1989 ൽ പുറത്തിറങ്ങിയ കരകാട്ടക്കാരൻ എന്ന ബോക്സ് ഓഫീസ് ഹിറ്റ് ചിത്രത്തിലൂടെ പ്രശസ്തിയിലേക്ക് ഉയരുകയും ചെയ്തു. ചെന്നൈയിൽ (അന്ന് മദ്രാസ്) ഒരു ഇന്ത്യക്കാരന്റെ ഉടമസ്ഥതയിലുള്ള ആദ്യത്തെ സിനിമാശാലയായ ഗെയ്റ്റി തിയേറ്റർ നിർമ്മിച്ച തെലുങ്ക് സിനിമാ രംഗത്തെ അതികായനായിരുന്ന രഘുപതി വെങ്കയ്യ നായിഡുവിന്റെ കൊച്ചുമകൾ കൂടിയാണ് അവർ.

2007-ൽ, കാലിഫോർണിയയിൽ നിന്നുള്ള ഒരു മെക്കാനിക്കൽ എഞ്ചിനീയറാായ മുത്തുകുമാറിനെ കനക വിവാഹം കഴിച്ചതായി റിപ്പോർട്ടുകൾ പുറത്തുവന്നു. എന്നിരുന്നാലും, 2010-ൽ നടന്ന ഒരു അഭിമുഖത്തിൽ, വിവാഹത്തിന് 15 ദിവസത്തിന് ശേഷം തന്റെ ഭർത്താവ് അപ്രത്യക്ഷനായെന്നും അതിനുശേഷം അദ്ദേഹത്തെ താൻ കണ്ടിട്ടില്ലെന്ന് അവർ വെളിപ്പെടുത്തി. അവരുടെ വ്യക്തിജീവിതത്തെ ചുറ്റിപ്പറ്റിയുള്ള ദുരൂഹതകൾ അവരുടെ മരണത്തെക്കുറിച്ചുള്ള തെറ്റായ കിംവദന്തികൾ പരക്കുന്നതിന് കാരണമാകുകയും ഇത് കനകയെ താൻ ജീവിച്ചിരിപ്പുണ്ടെന്ന് സ്ഥിരീകരിക്കാൻ ഒരു ടെലിവിഷൻ അഭിമുഖത്തിൽ പ്രത്യക്ഷപ്പെടാൻ നിർബന്ധിതയാക്കുകയു ചെയ്തു.

## തമിഴ് ചിത്രങ്ങൾ

* കരകാട്ടക്കാരൻ - 1989
* അതിസയ പിറവി - 1991
* പെരിയ കുടുംബം
* ചാമുണ്ടി
* സിംഹ രാശി - 1999
* കിളിപ്പേച്ച് കേൾക്കവാ

## മലയാളചിത്രങ്ങൾ

* ഗോഡ്ഫാദർ - 1991 
* വിയറ്റ്നാം കോളനി - 1992
* ഗോളാന്തര വാർത്ത  - 1993
* കുസൃതിക്കാറ്റ് - 1995
* നരസിംഹം - 2000
* പിൻഗാമി
* വാർദ്ധക്യപുരാണം
* മന്നാഡിയാർ പെണ്ണിന് ചെങ്കോട്ടച്ചെക്കൻ

വർഗ്ഗം:1973-ൽ ജനിച്ചവർ
വർഗ്ഗം:ജൂൺ 30-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ

## അവലംബം
ഷാജി കൈലാസ്

മലയാള സിനിമയിലെ ഒരു സം‌വിധായകനാണ്  **ഷാജി  കൈലാസ്**.
മികവുറ്റ ആക്ഷൻ ചിത്രങ്ങൾ ഒരുക്കുന്നതിൽ പ്രഗത്ഭനാണ് ഇദ്ദേഹം.കമ്മീഷണർ,മാഫിയ,നരസിംഹം,വല്യേട്ടൻ തുടങ്ങിയവ ഇദ്ദേഹം സംവിധാനം ചെയ്ത എക്കാലത്തെയും ബോക്സ് ഓഫീസ് ഹിറ്റ് ചിത്രങ്ങളാണ്.

## പ്രവർത്തന വഴികൾ
1990 ൽ *ന്യൂസ്* എന്ന ലോ ബജറ്റ് ചിത്രവുമായിട്ടണ് ഷാജി   മലയാള സിനിമയിലേക്ക് എത്തി ച്ചേരുന്നത്.  അദ്ദേഹത്തിന്റെ ചില പ്രധാന ചിത്രങ്ങൾ  *കമ്മീഷണർ*, *ഏകലവ്യൻ*, *നരസിം‌ഹം*, *ആറാം തമ്പുരാൻ*,  *FIR* എന്നിവ. പ്രശസ്ത നടൻ  സുരേഷ് ഗോപി അദ്ദേഹത്തിന്റെ ചിത്രങ്ങളിലൂടെയാണ് ഒരു  *ചൂടുള്ള നായകൻ* എന്ന ഒരു  പേര് സമ്പാദിച്ചത്.  മമ്മൂട്ടി, മോഹൻലാൽ എന്നിവരോടൊപ്പം  നിർമ്മിച്ച സിനിമകൾ വൻ വിജയമായിരുന്നു. *ദി കിം‌ഗ്*, *വല്യേട്ടൻ*, *ആറാം തമ്പുരാൻ* എന്നിവ ഇതിനുദാഹരണങ്ങളാണ്.. തമിഴിലും ഷാജി സിനിമ സം‌വിധാനം ചെയ്തിട്ടുണ്ട്.

## ചലച്ചിത്രങ്ങൾ

## കുടുംബം
ചലച്ചിത്രനടിയായിരുന്ന ആനി (ചിത്ര ഷാജി കൈലാസ്) ആണ് ഭാര്യ.

## അവലംബം

## പൂറമേക്കുള്ള കണ്ണികൾ
* On the trail of the `Tiger' 

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:ചലച്ചിത്ര ദമ്പതികൾ
ഷാജി എൻ. കരുൺ

ദേശീയ-അന്തർദ്ദേശീയ തലങ്ങളിൽ പുരസ്കാരങ്ങൾ ലഭിച്ചിട്ടുള്ള ഒരു മലയാളചലച്ചിത്രസം‌വിധായകനും ക്യാമറാമാനും ആണ് **ഷാജി എൻ. കരുൺ**. അദ്ദേഹത്തിന്റെ ആദ്യചിത്രമായ പിറവിക്ക്  കാൻ ഫിലിം ഉത്സവത്തിൽ ഗോൾഡെൻ ക്യാമറ പ്രത്യേക പരാമർശം ലഭിച്ചു. രണ്ടാമത്തെ ചിത്രമായ സ്വം കാൻ ഫിലിം ഫെസ്റ്റിവലിലെ മത്സരവിഭാഗത്തിലേക്ക് തെരഞ്ഞെടുക്കപ്പെട്ട ഏക മലയാളചലച്ചിത്രമാണ്. കേരളസംസ്ഥാന ചലച്ചിത്ര അക്കാദമിയുടെ അദ്ധ്യക്ഷസ്ഥാനവും, ഇന്റർനാഷണൽ ഫിലിം ഫെസ്റ്റിവൽ ഓഫ്  കേരളയുടെ അദ്ധ്യക്ഷസ്ഥാനവും (1998-2001) വഹിച്ചിട്ടുണ്ട്. 2011 ലെ പത്മശ്രീ അവാർഡിനർഹനായി.

## ജീവിതരേഖ
കൊല്ലം ജില്ലയിൽകണ്ടചിറയിൽ എൻ. കരുണാകരന്റെയും ചന്ദ്രമതിയുടെയും മൂത്തപുത്രനായിട്ടാണ് ഷാ‍ജി ജനിച്ചത്. 1963 -ൽ അവരുടെ കുടുംബം തിരുവന്തപുരത്തേക്ക് മാറി. പള്ളിക്കര സ്കൂൾ, യൂണിവേഴ്സിറ്റി കോളേജ്, തിരുവനന്തപുരം എന്നിവിടങ്ങളിൽ വിദ്യാഭ്യാസം കഴിഞ്ഞു. 1971 ൽ ഫിലിം & ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയിൽ ചേർന്ന് ഛായാഗ്രഹണത്തിൽ ഡിപ്ലോമ നേടി. സംസ്ഥാനചലച്ചിത്ര അക്കാദമി രൂപപ്പെട്ടപ്പോൾ അദ്ദേഹം അവിടെ നിയമിതനായി. പ്രശസ്ത സം‌വിധായകനായ  ജി. അരവിന്ദനെ കണ്ടുമുട്ടിയത് അദ്ദേഹത്തിന്റെ ജീവിതത്തിൽ ഒരു വഴിത്തിരിവായി. അദ്ദേഹത്തിന്റെ കീഴിൽ ഷാജി ഛായാഗ്രാഹകനായി കൂടി. കൂടാതെ പ്രശസ്ത സംവിധായകരായ കെ.ജി. ജോർജ്, എം.ടി. വാസുദേവൻ നായർ എന്നിവരുടെ കൂടെയും ഷാജി ജോലി ചെയ്യാൻ തുടങ്ങി. അദ്ദേഹത്തിന്റെ ക്യാമറ/ഛായാഗ്രഹണം മലയാള സിനിമക്ക് ഒരു പ്രത്യേക മാനം തന്നെ നൽകി. 2025 ഏപ്രിൽ 28 ന് തിരുവനന്തപുരത്ത് വച്ച് അന്തരിച്ചു.

## സിനിമ സം‌വിധാനത്തിലേക്ക്
ഷാജി ആദ്യം സംവിധാനം ചെയ്ത മലയാള സിനിമ പിറവി ആണ്. രണ്ടാമത്തെ സിനിമ 1994 ൽ *[[സ്വം]]* ആയിരുന്നു. 1999 ൽ ഇറങ്ങിയ *[[വാനപ്രസ്ഥം (മലയാളചലച്ചിത്രം)|വാനപ്രസ്ഥം]]* വളരെ ശക്തമായ പ്രമേയമുള്ള മറ്റൊരു ചിത്രമായിരുന്നു.

## പുരസ്കാരങ്ങൾ
### ഛായഗ്രാഹകനായി
* ഈസ്റ്റ്മാൻ കൊഡാക് അവാർഡ് , ഹവായി International Film Festival 1989
* ദേശീയ അവാർഡ് : സിനിമ : തമ്പ് (1979)
* സംസ്ഥാന അവാർഡ് : സിനിമ:- കാഞ്ചന സീത (1977), എസ്തപ്പാൻ (1981), ഒന്നു മുതൽ പൂജ്യം വരെ (1986)

### സിനിമ സം‌വിധായകനായി
* പത്മശ്രീ 2011
* Ordre des Arts et des Lettres; 1999
* ദേശീയ അവാർഡ്  : പിറവി  (1989), സ്വം (1994), വാനപ്രസ്ഥം' (1999)
* Cannes International Film Festival, La Caméra d'Or (Special Mention) : പിറവി (1989)
* ലണ്ടൻ  ഫിലിം ഫെസ്റ്റിവൽ , നല്ല സിനിമ  : പിറവി(1989)
* ലൊകാർണോ ഫിലിം ഫെസ്റ്റിവൽ ,  ജൂറിയുടെ സമ്മാനം പിറവി (1989)
## സം‌വിധാനം ചെയ്ത ചിത്രങ്ങൾ
# കുട്ടിസ്രാങ്ക്  (2009)
# നിഷാദ്  (2002)
# വാനപ്രസ്ഥം (1998)
# സ്വം (1994)
#പിറവി (1989)

# സ്വപാനം 

### സം‌വിധാനം ചെയ്ത ലഘു ചിത്രങ്ങൾ
# Wild Life of Kerala  1979
# Kerala Carnival 1980
# Kannikal 1986
# Sham's Vision 1996
# Bhavam 1998 
# G.Aravindan 2000
# Big Man& Small World 2002
# AKG 2007

## ഛായാഗ്രഹണം ചെയ്ത ചിത്രങ്ങൾ
#കാഞ്ചന സീത (1977)
#തമ്പ് (1978)
#കുമ്മാട്ടി (1979)
#എസ്തപ്പാൻ (1980)
#പോക്കുവെയിൽ (1981)
#ചിദംബരം (1985)
#ഒരിടത്ത് (1986)

File:Malayalam-directore-padmashri-shaji-n-karun-presenting-a-lecture-at-saarang-2011-iit-madras.jpg|ഐ.ഐ.ടി. മദ്രാസിലെ സാരംഗ് 2011-ന് സംസാരിക്കുന്നു


## അവലംബം


* 
* http://www.shaji.info 
* Shaji N. Karun @ SPICE 
* Weblokam Profile 

വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ
വർഗ്ഗം:പുരോഗമന കലാ സാഹിത്യ സംഘം സംസ്ഥാന ഭാരവാഹികൾ
മഹേഷ് ഭൂപതി

**മഹേഷ് ശ്രീനിവാസ് ഭൂപതി** (കന്നഡ : ಮಹೇಶ್ ಭೂಪತಿ) (തെലുങ്ക് : మహేష్‌ శ్రీనివస భూపతి) (തമിഴ് : மகேஷ் பூபதி) ഒരു ഇന്ത്യൻ ടെന്നീസ് കളിക്കാരനാണ്. 1974 ജൂൺ 7-ന് ചെന്നൈയിൽ ജനിച്ചു. 1995-ൽ ഇദ്ദേഹം പ്രഫഷണൽ ടെന്നിസിലേക്ക് കടന്നു. 1997-ൽ ഗ്രാൻഡ്സ്ലാം കിരീടം നേടുന്ന ആദ്യ ഇന്ത്യൻ താരമായി ഭൂപതി. ജപ്പാന്റെ റികാ ഹികാരിയുമൊത്ത് ഫ്രഞ്ച് ഓപ്പൺ മിക്സഡ് ഡബിൾസ് കിരീടമാണ് ഭൂപതി വിജയിച്ചത്. 2001-ൽ പത്മശ്രീ പുരസ്കാരം ഇദ്ദേഹത്തിന് നൽകപ്പെട്ടു. ലോകത്തിലെ ഏറ്റവും മികച്ച ഡബിൾസ് കളിക്കാരിലൊരാളായാണ് ഇദ്ദേഹത്തെ കണക്കാക്കുന്നത്. 10 ഗ്രാൻഡ്സ്ലാം കിരീടങ്ങൾ ഡബിൾസ്, മിക്സഡ് ഡബിൾസ് ഇനങ്ങളിലായി ഇദ്ദേഹം നേടിയിട്ടുണ്ട്.

വർഗ്ഗം:ഇന്ത്യൻ ടെന്നീസ് കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:1974-ൽ ജനിച്ചവർ
റെഡ് ബെല്ലീഡ് വുഡ്പെക്കർ

*പിസിഫോമസ്* (Piciformes) പക്ഷിഗോത്രത്തിലെ *പിസിഡേ* (Picidae) കുടുംബത്തിൽപ്പെട്ട ഒരിനം മരംകൊത്തിയാണ് **റെഡ് ബെല്ലീഡ് വുഡ്പെക്കർ** (Red-bellied Woodpecker). ശാസ്ത്രീയ നാമം:*മെലാനർപസ് കരോളിനസ്* (Melanerpes carolinus). ഉദരഭാഗത്ത് ഏതാനും ചുവപ്പുരോമങ്ങളുള്ളതിനാലാണ് ഇവയ്ക്ക് ഈ പേരു ലഭിച്ചത്. എന്നാൽ ശിരസ്സിലും പിൻ‌കഴുത്തിലുമാണ് പ്രകടമായ ചുവപ്പുനിറമുള്ളത്. റെഡ് ഹെഡഡ് വുഡ്പെക്കർ എന്ന പേരിൽ മറ്റൊരിനം മരംകൊത്തിയുണ്ട്. അമേരിക്കൻ ഐക്യനാടുകളുടെ തെക്കുകിഴക്കൻ സംസ്ഥാനങ്ങളും കാനഡയുടെ തെക്കുകിഴക്ക് ഏതാനും പ്രദേശങ്ങളുമാണ് റെഡ് ബെല്ലീഡ് വുഡ്പെക്കറുകളുടെ ആവാസകേന്ദ്രം.

## രൂപഘടന
thumb|150px|left|പെൺകിളി.
ഇടത്തരം ഗണത്തിൽപ്പെട്ട ഈ മരംകൊത്തിക്ക് പ്രായപൂർത്തിയാകുമ്പോൾ 24 സെ.മീ വരെ വലിപ്പവും 56 ഗ്രാം വരെ തൂക്കവുമുണ്ടാകും. തലഭാഗത്തെ ചുവപ്പു നിറത്തിലാണ് ആൺകിളിയും പെൺകിളിയും തമ്മിൽ പ്രകടമായ വ്യത്യാസമുള്ളത്. ആൺകിളികൾക്ക് ചുണ്ടുമുതൽ പിൻ‌കഴുത്തുവരെയാണ് ചുവപ്പെങ്കിൽ പെൺ‌കിളിക്ക് ചുണ്ടിനു തൊട്ടുമുകളിലും പിൻ‌കഴുത്തിലും മാത്രമേ ചുവപ്പുനിറമുള്ളൂ. ചിറകുകളും വാലും വെളുത്തപുള്ളികളും വരകളും ചാരക്കറുപ്പും നിറഞ്ഞിരിക്കും. ചുണ്ടിനുതാഴെ മുതൽ ഉദരഭാഗമൊട്ടാകെ മങ്ങിയ വെള്ളനിറം. ഉദരഭാഗത്തെ ചുവപ്പുരോമങ്ങൾ പെൺകിളികളിൽ താരതമ്യേന കുറവായിരിക്കും. കറുത്ത ചുണ്ടുകളും ഇരുണ്ട കണ്ണുകളും. കാലുകൾ കടുത്തചാരനിറം. 

## ഭക്ഷണം
മിശ്രഭുക്കുകളാണ് റെഡ് ബെല്ലീഡ് മരംകൊത്തികൾ. മരങ്ങളിൽ കഴിയുന്ന ചെറുജീവികളും പ്രാണികളുമാണ് പ്രധാനഭക്ഷണം. എങ്കിലും ഇടയ്ക്ക് ബെറി, എക്കോൺ, ചെറി തുടങ്ങിയ പഴങ്ങളും, മരങ്ങളുടെ കറയും ആഹിരിക്കാറുണ്ട്. ശൈത്യകാലത്തേക്ക് കരുതലായി പഴങ്ങളും വിത്തുകളും ശേഖരിച്ചു വയ്ക്കുക ഇവയുടെ പ്രത്യേകതയാണ്. പ്രാണികളെ ഇവ പറന്നു പിടിക്കാറുമുണ്ട്. 

## ആവാസം
അമേരിക്കൻ ഐക്യനാടുകളിൽ സൗത്ത് ഡക്കോട്ട മുതൽ കിഴക്കോട്ട് മിക്ക സംസ്ഥാനങ്ങളിലും തെക്ക് ഫ്ലോറിഡവരെയും ഇവയെ കാണാം. തെക്കുകിഴക്കു കാനഡയുടെ ഏതാനും ഭാഗത്തും റെഡ് ബെല്ലീഡ് വുഡ്പെക്കറുണ്ട്. വർഷമുഴുവനും ഒരേ പ്രദേശത്തു കഴിയാനിഷ്ടപ്പെടുന്നെങ്കിലും അതിശൈത്യമെത്തുമ്പോൾ തെക്കൻ പ്രദേശങ്ങളിലേക്കു നീങ്ങാറുണ്ട്. ഇടത്തരം മരങ്ങൾ ധാരാളമുള്ള വനമ്പ്രദേശമാണ് ഇഷ്ടതാവളം. എന്നാൽ നാട്ടുമ്പുറങ്ങളിലും വീടുകൾക്കു പിന്നാമ്പുറങ്ങളിലൊരുക്കുന്ന ഫീഡറുകളിലും ഇവ വന്നെത്താറുണ്ട്.

## പ്രജനനം
വസന്തകാലത്താണു പ്രജനനം തുടങ്ങുന്നത്. ആൺ‌കിളിയും പെൺകിളിയും സംയുക്തമായി കൂടൊരുക്കുന്നു. മരങ്ങളുടെ കേടുവന്ന ഭാഗങ്ങൾ തുരന്നാണ് കൂടൊരുക്കുന്നത്. ഒരു സീസണിൽ ഈ കിളികൾ ഒരിണയെ മാത്രമേ തേടാറുള്ളൂ. ചില ജോഡികൾ ഒന്നിലേറെ വർഷം ഒരുമിച്ചു കഴിയാറുണ്ട്. ഒരു കൂട്ടിൽ സാധാരണയായി നാല് മുട്ടകൾ വരെയുണ്ടാകും. വെള്ള നിറമാണ് മുട്ടയ്ക്ക്. പന്ത്രണ്ടു ദിവസം അടയിരിക്കും. ചെറുകിളികൾ 24-27 ദിവസങ്ങൾക്കുള്ളിൽ കൂടൊഴിയാൻ പ്രാപ്തരാകുന്നു. 

## സ്വഭാവ സവിശേഷതകൾ
മരത്തടിയിൽ ചുണ്ടുകൾ കൊത്തി ശബ്ദമുണ്ടാക്കിയാണ് ഇവ ഇണയെ ആകർഷിക്കുന്നത്. നാട്ടിൻപ്രദേശങ്ങളിൽ കഴിയുന്ന കിളികൾ അലുമിനിയം മേൽക്കൂരകളിലും ഇലക്ട്രിക് ട്രാൻസ്ഫോമറുകളിലും കൊക്കുരച്ചും ഇപ്രകാരം ശബ്ദമുണ്ടാക്കാറുണ്ട്. കൂടുകയ്യേറാനെത്തുന്ന ഇതര മരംകൊത്തി ഇനങ്ങളെ ഇവ ആക്രമിച്ചോടിക്കും. എന്നാൽ യൂറോപ്യൻ സ്റ്റാർളിങ്ങുകൾ ഇവയുടെ കൂടുകൾ വ്യാപകമായി കയ്യേറാറുണ്ട്. ഇരതേടാനായി മരങ്ങളിൽ അനായാസമായി ആണ്ടുകയറാനും ശാഖകളിൽ തലകീഴായി നിൽക്കാനും ഇവയ്ക്കു കഴിയും. 

വിഭാഗം:വടക്കേ അമേരിക്കയിലെ മരംകൊത്തികൾ

### അവലംബം
ആന്ദ്രെ അഗാസി

ഒരു മുൻ പ്രൊഫഷണൽ അമേരിക്കൻ ടെന്നിസ് കളിക്കാരനാണ് **ആന്ദ്രെ കിർക്ക് അഗാസി**. ഇദ്ദേഹം എട്ട് സിംഗിൾസ് ഗ്രാൻഡ്സ്ലാം കിരീടങ്ങളും ഒരു ഒളിമ്പിക് സ്വർണവും നേടിയിട്ടുണ്ട്. നാല് ഗ്രാൻഡ്സ്ലാം കിരീടങ്ങളും നേടിയ അഞ്ച് പുരുഷ കളിക്കാരിൽ ഒരാളാണ് അഗാസി. 

കരിയർ ഗോൾഡൻ സ്ലാം നേടിയ ഒരേയൊരു പുരുഷ കളിക്കാരനാണ് ഇദ്ദേഹം. 1990-ലെ ടെന്നിസ് മാസ്റ്റേഴ്സ് കപ്പ് ഇദ്ദേഹം വിജയിച്ചു. ഡേവിസ് കപ്പിൽ ഇദ്ദേഹം യുണൈറ്റഡ് സ്റ്റേറ്റ്സ് ടീമിനെ മൂന്ന് തവണ വിജയത്തിലേക്ക് നയിച്ചിട്ടുണ്ട്. 17 എറ്റിപി മാസ്റ്റേഴ്സ് സീരീസ് ടൂർണമെന്റ് ഇദ്ദേഹം ജയിച്ചിട്ടുണ്ട്. ഇത് ഒരു റെക്കോർഡാണ്. 

ടെന്നിസ് മാഗസിൻ പ്രസിദ്ധീകരിച്ച 1965 മുതൽ 2005 വരെയുള്ള കാലയളവിലെ ഏറ്റവും മഹാന്മാരായ ടെന്നിസ് കളിക്കാരുടെ പട്ടികയിൽ (പുരുഷന്മാരും സ്ത്രീകളും ഉൾപ്പെടെ) അഗാസി 12-ആം സ്ഥാനം നേടി.

## കൂടുതൽ

## അവലംബം

വർഗ്ഗം:1970-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഏപ്രിൽ 29-ന് ജനിച്ചവർ

വർഗ്ഗം:അമേരിക്കൻ ടെന്നീസ് കളിക്കാർ
വർഗ്ഗം:ലോക 1-ആം നമ്പർ ടെന്നീസ് കളിക്കാർ
വർഗ്ഗം:വിംബിൾഡൺ ചാമ്പ്യന്മാർ
വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
സെറീന വില്യംസ്

ഒരു അമേരിക്കൻ പ്രൊഫഷണൽ ടെന്നിസ് കളിക്കാരിയാണ് **സെറീന വില്യംസ്**. മുൻ എറ്റിപി ലോക ഒന്നാം നമ്പർ താരം ഇവരാണ്. 23 സിംഗിൾസും 14 ഡബിൾസും 2 മിക്സഡ് ഡബിൾസും ഉൾപ്പെടെ 39 ഗ്രാൻഡ്സ്ലാമുകൾ നേടിയിട്ടുണ്ട്.

23 ഗ്രാൻഡ്സ്ലാം സിംഗിൾസ് കിരീടങ്ങളും ഇവർ വിജയിച്ചിട്ടുണ്ട്. ഈ നേട്ടം അവസാനമായി സ്വന്തമാക്കിയത് ഇവരാണ്. ഒളിമ്പിക്സിൽ സ്ത്രീകളുടെ ഡബിൾസിൽ രണ്ട് സ്വർണവും നേടിയിട്ടുണ്ട്. 2005-ൽ ടെന്നിസ് മാസിക പുറത്തിറക്കിയ ഓപ്പൺ എറയിലെ ഏറ്റവും മികച്ച ടെന്നിസ് കളിക്കാരുടെ പട്ടികയിലെ (പുരുഷന്മാരും സ്ത്രീകളും ഉൾപ്പെട്ടത്) സെറീന 17-ആം സ്ഥാനം സ്വന്തമാക്കി. മുൻ ലോക ഒന്നാം നമ്പറായ വീനസ് വില്യംസിന്റെ ഇളയ സഹോദരിയാണ്.

### ഗ്രാൻഡ് സ്ലാം
2017ലെ ആസ്ട്രേലിയൻ ഓപ്പൺ വനിത സിംഗിൾസ് കിരീടം നേടി സെറീന വില്യംസ് 23 ഗ്രാൻഡ് സ്ളാം കിരീടമെന്ന ചരിത്ര നേട്ടം സ്വന്തമാക്കി. (2017 ജനുവരി 28ന്). സഹോദരി വീനസ് വില്യംസിനെ 6-4, 6-4ന് ഏകപക്ഷീയമായി പരാജയപ്പെടുത്തിയാണ് സെറീന കിരീടം നേടിയത്. സ്റ്റെഫി ഗ്രാഫിൻെറ 22 ഗ്രാൻഡ് സ്ളാം കിരീടമെന്ന നേട്ടമാണ് സെറീന വില്യംസ് തിരുത്തിയെഴുതിയത്. 

## അവലംബം


## പുറത്തേക്കുള്ള കണ്ണികൾ

വർഗ്ഗം:അമേരിക്കൻ ടെന്നീസ് കളിക്കാർ
വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:വനിതാ ടെന്നീസ് കളിക്കാർ
വർഗ്ഗം:ലോക 1-ആം നമ്പർ ടെന്നീസ് കളിക്കാർ
വർഗ്ഗം:വിംബിൾഡൺ ചാമ്പ്യന്മാർ
വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
വർഗ്ഗം:1981-ൽ ജനിച്ചവർ

* 
* 
* 
* 
* 
* Serena Williams  video produced by **
സിദ്ദിഖ് (വിവക്ഷകൾ)

*സിദ്ദിഖ് - മലയാളചലച്ചിത്ര സംവിധായകൻ
*സിദ്ദിഖ് - മലയാളചലച്ചിത്ര നടൻ
വീനസ് വില്യംസ്

ഒരു അമേരിക്കൻ പ്രൊഫഷണൽ ടെന്നിസ് കളിക്കാരിയാണ് **വീനസ് എബണി സ്റ്റാർ വില്യംസ്**. മുൻ എറ്റിപി ഒന്നാം നമ്പർ താരമണിവർ.

7 സിംഗിൾസും 7 ഡബിൾസും 2 മിക്സഡ് ഡബിൾസും ഉൾപ്പെടെ 16 ഗ്രാൻഡ്സ്ലാം കിരീടങ്ങൾ നേടിയിട്ടുണ്ട്. ഒളിമ്പിക്സിൽ ഏറ്റവുമധികം സ്വർണമെഡലുകൾ  നേടിയ ടെന്നിസ് താരം (പുരുഷന്മാരും സ്ത്രീകളും ഉൾപ്പെടെ) വീനസാണ്. സിംഗിൾസിൽ ഒന്നും വനിതകളുടെ ഡബിൾസിൽ രണ്ടുമായി മൂന്ന് സ്വർണ മെഡലുകളാണ് ഒളിമ്പിക്സിൽ ഇവരുടെ സമ്പാദ്യം.

ഇപ്പോഴത്തെ ലോക ഒന്നാം നമ്പറായ സെറീന വില്യംസിന്റെ മൂത്ത സഹോദരിയാണ് വീനസ്.

## അവലംബം
#
#

വർഗ്ഗം:അമേരിക്കൻ ടെന്നീസ് കളിക്കാർ
വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:വനിതാ ടെന്നീസ് കളിക്കാർ
വർഗ്ഗം:ലോക 1-ആം നമ്പർ ടെന്നീസ് കളിക്കാർ
വർഗ്ഗം:വിംബിൾഡൺ ചാമ്പ്യന്മാർ
വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:1980-ൽ ജനിച്ചവർ
രഞ്ജിത്ത്

മലയാള സിനിമയിലെ പ്രമുഖ തിരക്കഥാകൃത്തും സംവിധായകനുമാണ്  **രഞ്ജിത്**. അതോടൊപ്പം ഏതാനും സിനിമകളിൽ അദ്ദേഹം അഭിനയിച്ചിട്ടുമുണ്ട്. കേരളസംസ്ഥാന ചലച്ചിത്ര അക്കാദമിയുടെ ചെയർമാനായിരുന്നു.2024 ഓഗസ്റ്റ് 23-ന് പാലേരി മാണിക്യം: ഒരു പാതിരാകൊലപാതകത്തിൻ്റെ കഥ (സിനിമ) എന്ന സിനിമയുടെ സെറ്റിൽ വെച്ച് തന്നോട് മോശമായി പെരുമാറിയെന്ന് ബംഗാളി നടി ശ്രീലേഖ മിത്ര ആരോപിച്ചു. കുറ്റം നിഷേധിച്ചെങ്കിലും കേരള സംസ്ഥാന ചലച്ചിത്ര അക്കാദമി ഡയറക്ടർ സ്ഥാനത്തുനിന്നും രഞ്ജിത്ത് 2024 ഓഗസ്റ്റ് 25നു രാജിവച്ചു.

## ജീവിതവഴികൾ
1985 ൽ സ്കൂൾ ഓഫ് ഡ്രാമയിൽ നിന്ന്  ഡിഗ്രി എടുത്തു. രണ്ട് വർഷങ്ങൾക്ക് ശേഷം തന്റെ ആദ്യ സിനിമ *ഒരു മെയ് മാസപുലരിയിൽ* പുറത്തിറങ്ങി.തുടർന്ന് കമൽ, ഷാജി കൈലാസ്, സിബി മലയിൽ, വിജി തമ്പി തുടങ്ങി പ്രമുഖ സം‌വിധായകർക്കു വേണ്ടി തിരക്കഥകൾ രചിച്ചു. പക്ഷേ  മലയാള സിനിമയിലെ തിരക്കഥാ രീതി തന്നെ മാറ്റി മറിച്ച ഒരു തിരക്കഥയായിരുന്നു ദേവാസുരം എന്ന സിനിമയുടേത് . മോഹൻ‌ലാൽ അഭിനയിച്ച  *മം‌ഗലശ്ശേരി നീലകണ്ഠൻ* എന്ന കഥാപാത്രത്തെ അനശ്വരമാക്കുന്നതിൽ രഞ്ജിതിൻ്റെ തിരക്കഥക്ക് ഒരു പാട് പങ്കുണ്ട്.

ദേവാസുരത്തിന്റെ വിജയത്തിനു ശേഷം രഞ്ജിത് ഷാജി കൈലാസ് - മോഹൻലാൽ സഖ്യത്തിനോടൊപ്പം ചേർന്ന് ആറാം തമ്പുരാൻ, നരസിം‌ഹം എന്നി ചിത്രങ്ങൾക്കും തിരക്കഥ എഴുതി. രണ്ടും വൻ വിജയം നേടിയ സിനിമകളായിരുന്നു. ഈ സിനിമകളുടെ വിജയത്തിനു ശേഷം രഞ്ജിത് ആദ്യമായി തിരക്കതയെഴുതി സംവിധാനം   ദേവാസുരം സിനിമയുടെ രണ്ടാം ഭാഗമായ രാവണപ്രഭു സം‌വിധാനം  ചെയ്തു. ആ വർഷത്തെ ഏറ്റവും നല്ല ജനപ്രിയ സിനിമയായിരുന്ന് രാവണപ്രഭു. അതിനു ശേഷം നന്ദനം എന്ന സിനിമയും രഞ്ജിത് സം‌വിധാനം  ചെയ്തു

## ബഹുമതികൾ
;ദേശീയ ചലച്ചിത്രപുരസ്കാരം
* 2008 – മികച്ച മലയാളചലച്ചിത്രം – *[[തിരക്കഥ]]*
* 2011 – മികച്ച മലയാളചലച്ചിത്രം - *[[ഇന്ത്യൻ റുപ്പി (ചലച്ചിത്രം)|ഇന്ത്യൻ റുപ്പി]]



;[[കേരളസംസ്ഥാന ചലച്ചിത്രപുരസ്കാരം]]*'
* 2011 - മികച്ച ചിത്രം - *[[ഇന്ത്യൻ റുപ്പി (ചലച്ചിത്രം)|ഇന്ത്യൻ റുപ്പി]]
* 2009 – മികച്ച ചിത്രം - *പാലേരി മാണിക്യം ഒരു പാതിരാകൊലപാതകത്തിന്റെ കഥ*
* 2001 – മികച്ച ജനപ്രിയ ചിത്രം  - *രാവണപ്രഭു''

## ചലച്ചിത്രജീവിതം

## അവലംബം


## പുറത്തേയ്ക്കുള്ള കണ്ണികൾ

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:1964-ൽ ജനിച്ചവർ
വർഗ്ഗം:ചലച്ചിത്ര ദമ്പതികൾ
കമൽ

മലയാളത്തിലെ ഒരു ചലച്ചിത്രസം‌വിധായകനാണ് **കമാലുദ്ദീൻ മുഹമ്മദ് മജീദ്** അഥവാ **കമൽ**.

## ജീവിതരേഖ

1957 നവം‌ബർ 28 ന് കൊടുങ്ങല്ലൂരിലെ മതിലകത്ത് അബ്ദുൾ മജീദിന്റെയും സുലൈഖയുടെയും മൂത്തമകനായി ജനിച്ചു. ഇരിങ്ങാലക്കുട ക്രൈസ്റ്റ് കോളേജിലെ പഠനത്തിനുശേഷം സിനിമ പഠിക്കാൻ തൃശ്ശൂരിലെ കലാഭാരതിയിൽ ചേർന്നു. അമ്മാവൻ യൂസുഫ് പടിയത്തും നടൻ ബഹദൂറുമാണ് ചലച്ചിത്രരംഗത്തേക്കുള്ള പ്രവേശനത്തിനു കമലിന് അവസരമൊരുക്കിയത്. ത്രാസം എന്ന ചലച്ചിത്രത്തിനു കഥയെഴുതി കമൽ ചലച്ചിത്രരംഗത്തു പ്രവർത്തനം ആരംഭിച്ചു. എന്നാൽ, ചലച്ചിത്രസംവിധായകാകുവാനുള്ള ആഗ്രഹം മൂലം കമൽ പി.എൻ. മേനോൻ, കെ.എസ്. സേതുമാധവൻ, ഭരതൻ എന്നിവരുടെ സഹസംവിധായകനായി പ്രവർത്തിച്ചു. സംവിധാനത്തിൽ അറിവുകൾ നേടിയ ശേഷം *ആരോരുമറിയാതെ* എന്ന ചിത്രത്തിന്റെ പ്രവർത്തനങ്ങളിലേക്ക് കടന്നു. നിർഭാഗ്യവശാൽ കമലിന്റെ ഗുരുനാഥനായ കെ.എസ്. സേതുമാധവനാണ് ഈ ചിത്രം സംവിധാനം ചെയ്തത്. 1986 ജൂൺ 19-ന് പുറത്തിറങ്ങിയ *മിഴിനീർ പൂക്കളാണ്* ആദ്യമായി സംവിധാനം നിർവഹിച്ച ചലച്ചിത്രം. തമിഴ് ചലച്ചിത്രനിർമ്മാണ കമ്പനിയായ ശ്രീസായി പ്രൊഡക്ഷൻസാണ് ഈ ചിത്രം നിർമ്മിച്ചത്. ജോൺ പോളിന്റെ തിർക്കഥയിൽ മോഹൻലാലാണ് ഈ ചിത്രത്തിൽ നായകനായി അഭിനയിച്ചത്. ഇതുവരെ 42 സിനിമകൾ കമൽ സം‌വിധാനം ചെയ്തു. 
മലയാളം കൂടാതെ തമിഴിലും, ഹിന്ദിയിലും കമൽ സിനിമ സം‌വിധാനം ചെയ്തിട്ടുണ്ട്. സം‌വിധായകനു പുറമേ അദ്ദേഹം മാക്ടയുടെ (MACTA -Malayalam Cine Technicians Association) ജനറൽ സെക്രട്ടറിയായി തെരഞ്ഞെടുക്കപ്പെട്ടു. കേരളസംസ്ഥാന ചലച്ചിത്ര അക്കാദമിയുടെ എക്സിക്യുട്ടീവ് മെമ്പർ സ്ഥാനവും അദ്ദേഹം വഹിക്കുന്നു. കമൽ മലയാളത്തിലെ മികച്ച  സം‌വിധായകന്മാരിൽ ഒരാളായി വിലയിരുത്തപ്പെടുന്നു. അദ്ദേഹത്തിന്റെ സിനിമകളിലെ സം‌ഗീതം നിറഞ്ഞ അവതരണ ശൈലി വളരെ പ്രശസ്തമാണ്. മലയാളത്തിലെ പല പ്രമുഖരായ നടീനടന്മാർക്കും ഒരു നാഴികക്കല്ലായിരുന്നു കമലിന്റെ സിനിമകൾ. 
### കുടുംബം
ഭാര്യ സബൂറാബി, മകൻ:ജാനൂസ് മുഹമ്മദ്, മകൾ:ഹന്ന കമൽ

## നേട്ടങ്ങൾ
* മികച്ച  സം‌വിധായകൻ - *ഉള്ളടക്കം* (1991)
* മികച്ച ജനപ്രിയ സിനിമ - * മഴയെത്തും മുമ്പേ* (1995)
* മികച്ച തിരക്കഥ - *മേഘമൽഹാർ* (2001)

## ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

* 
*  കമൽ - Malayalam Movie & Music Database (M3DB) 
* 'Cinema of Malayalam' profile 
* സ്മരണ - കമൽ (മാധ്യമം ആഴ്ച്ചപ്പതിപ്പിൽ പ്രസിദ്ധീകരിച്ചത്) 1, 2, 3, 4, 5, 6, 7, 8, 9

വർഗ്ഗം:മലയാളചലച്ചിത്രസംവിധായകർ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:1957-ൽ ജനിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
വർഗ്ഗം:പുരോഗമന കലാ സാഹിത്യ സംഘം സംസ്ഥാന ഭാരവാഹികൾ
പ്രഭാമണ്ഡലം

നക്ഷത്രത്തിന്റെ അന്തരീക്ഷത്തിലെ ആദ്യത്തെ പാളിയാണു **പ്രഭാമണ്ഡലം** (Photosphere). ചിലസമയത്തു നക്ഷത്രത്തിന്റെ ഉപരിതലമായും പ്രഭാമണ്ഡലം അറിയപ്പെടാറുണ്ട്. പക്ഷേ നക്ഷത്രം  ഒരു വാതകഗോളമായതു കൊണ്ടു ഭൂമിയിലെ പോലെ ഉറച്ച പ്രതലമല്ല നക്ഷത്രത്തിന്റെ ഉപരിതലം. അതിനാൽ നക്ഷത്രത്തിന്റെ ആപേക്ഷിക ഉപരിതലമാണു പ്രഭാമണ്ഡലം എന്നും പറയാവുന്നതാണു. നക്ഷത്രത്തെ നിരീക്ഷിക്കുമ്പോൾ നമ്മൾ കാണുന്നതു അതിന്റെ പ്രഭാമണ്ഡലത്തേയാണു. നക്ഷത്രത്തിൽ ഉല്പാദിപ്പിക്കപ്പെടുന്ന ഊർജ്ജകണികളുടെ ബഹിർഗമന ഇടമാണു പ്രഭാമണ്ഡലം എന്നും പറയാവുന്നതാണു. ഇവിടെ നിന്നാണു ഊർജ്ജകണികകൾ പ്രപഞ്ചത്തിന്റെ അനന്തവിശാലതയിലേക്കുള്ള യാത്രതുടങ്ങുന്നത്. 

## സൂര്യന്റെ പ്രഭാമണ്ഡലം

സൂര്യന്റെ പ്രഭാമണ്ഡലത്തിൽ നിന്നു പുറപ്പെടുന്ന ഊർജ്ജകണികകൾ ഏതാണ്ട് 8 മിനിറ്റ് കൊണ്ട് സൂര്യപ്രകാശം ഭൂമിയിലെത്തും. സൂര്യന്റെ പ്രഭാമണ്ഡലത്തിനു ഏതാണ്ടു 500 km കട്ടിയുണ്ട്.

സൗരകളങ്കം (Sun spot), സൗരജ്വാല (Solar flare) , സോളാർ പ്രോമിനെൻസ് (Solar prominence) തുടങ്ങി പ്രതിഭാസങ്ങളുടേയും ഉറവിടം സൂര്യന്റെ പ്രഭാമണ്ഡലം ആണു്. സൂര്യന്റെ പ്രഭാമണ്ഡലത്തിന്റെ ശരാശരി താപനില 5800 K ആണു. Wien's law അനുസരിച്ച് 5800 K ഉള്ള ഒരു വസ്തു ദൃശ്യപ്രകാശതരംഗമാണു് ഏറ്റവും കൂടുതൽ പുറപ്പെടുവിക്കുക. അതാനാലാണു് നമുക്കു് സൂര്യന്റെ പ്രഭാമണ്ഡലത്തെ ദർശിക്കാനാവുന്നതു്.

വർഗ്ഗം:സൗരജ്യോതിശാസ്ത്രം
മഞ്ഞിനിക്കര ദയറ

കേരളത്തിലെ പ്രധാന ക്രൈസ്തവ തീർത്ഥാടന കേന്ദ്രങ്ങളിലൊന്നാണ്  **മഞ്ഞിനിക്കര ദയറ** എന്നറിയപ്പെടുന്ന മോർ ഇഗ്നേഷ്യസ് ദയറ. പത്തനംതിട്ട ജില്ലയിലെ ഓമല്ലൂരിന് സമീപം സ്ഥിതി ചെയ്യുന്ന മഞ്ഞിനിക്കര കുന്നിലാണ് ഈ ദയറ (സന്ന്യാസ ആശ്രമം) സ്ഥാപിതമായിരിക്കുന്നത്.  സുറിയാനി ഓർത്തഡോക്സ്‌ സഭയുടെ തലവനായിരുന്ന ഇഗ്നാത്യോസ് ഏലിയാസ് തൃതീയൻ പാത്രിയർക്കീസിന്റെ കബറിടം ഇവിടെ സ്ഥിതി ചെയ്യുന്നു.

മലങ്കരയിലെ അന്ത്യോഖ്യൻ പ്രതിനിധിയായിരുന്ന മോർ യൂലിയോസ് ഏലിയാസ് ക്വോറോ ആണ് ദയറയുടെ സ്ഥാപകൻ. മലങ്കരയിലെ സഭാതർക്കവുമായി ബന്ധപ്പെട്ട്  കേരളത്തിലെത്തിയ ഏലിയാസ് തൃതീയൻ പാത്രിയർക്കീസ് ബാവാ ഇടവകാംഗങ്ങളുടെ ക്ഷണപ്രകാരം മഞ്ഞിനിക്കര ദേവാലയവും സന്ദർശിക്കുവാൻ താത്പര്യപ്പെട്ടു. 1932 ഫെബ്രുവരി 11-ന് ഇവിടെയെത്തിയ ബാവാ 1932 ഫെബ്രുവരി 13-ന് ഇവിടെ വച്ച് മരണമടയുകയും ദയറയിൽ സംസ്കരിക്കപ്പെടുകയും ചെയ്തു. ഏലിയാസ് തൃതീയൻ ബാവായുടെ ഓർമ്മപ്പെരുന്നാളായി ആചരിക്കുന്ന ഫെബ്രുവരി 12,13 തീയതികളിൽ ആയിരക്കണക്കിനു തീർത്ഥാടകർ പദയാത്രാസംഘങ്ങളായി ഇവിടേക്ക് വരാറുണ്ട്. ഈ പെരുന്നാളിൽ സംബന്ധിക്കുവാൻ അന്ത്യോഖ്യൻ പാത്രിയർക്കീസിന്റെ പ്രതിനിധിയും എല്ലാ വർഷവും എത്തിച്ചേരാറുണ്ട്.

ഏലിയാസ് തൃതിയൻ ബാവയുടേതിനു പുറമേ മോർ യൂലിയോസ് ഏലിയാസ് ക്വോറോ, മോർ യൂലിയോസ് യാക്കോബ്, മോർ ഒസ്താത്തിയോസ് ബെന്യാമിൻ ജോസഫ് എന്നിവരുടെ കബറിടങ്ങളും മഞ്ഞിനിക്കര ദയറയിൽ സ്ഥിതി ചെയ്യുന്നു.

## അവലംബം

## കണ്ണികൾ
മഞ്ഞിനിക്കര തീർ‍ഥാടനത്തിന്റെ വീഡിയോ ദൃശ്യം - സംസ്ഥാന വിനോദസഞ്ചാര വകുപ്പിന്റെ വെബ്സൈറ്റ്  

വർഗ്ഗം:പത്തനംതിട്ട ജില്ല
കൊട്ടാരക്കര ശ്രീധരൻ നായർ

മലയാള സിനിമയിലെ ഒരു നടനായിരുന്നു **കൊട്ടാരക്കര ശ്രീധരൻ നായർ** (11 സെപ്റ്റംബർ 1922– 19 ഒക്ടോബർ 1986). അദ്ദേഹം ചലച്ചിത്രലോകത്ത്  *കൊട്ടാരക്കര* എന്ന പേരിലാണ് അറിയപ്പെട്ടിരുന്നത്. കേരളത്തിലെ ,കൊല്ലം ജില്ലയിലായിരുന്നു  അദ്ദേഹം ജനിച്ചത്. ശശിധരൻ എന്ന ചിത്രത്തിലൂടെ ചലച്ചിത്രരംഗത്തു പ്രവേശിച്ചു. 300-ലധികം ചിത്രങ്ങളിൽ അഭിനയിച്ചിട്ടുണ്ട്. രാമു കാര്യാട്ട് സം‌വിധാനം ചെയ്ത ചെമ്മീൻ എന്ന ചിത്രത്തിലെ *ചെമ്പൻ കുഞ്ഞ്* എന്ന കഥാപാത്രത്തെ അവതരിപ്പിച്ചത് കൊട്ടാരക്കരയാണ്. വേലുത്തമ്പി ദളവ , തൊമ്മന്റെ മക്കൾ  എന്നീ ചിത്രങ്ങളിലും അദ്ദേഹത്തിന്റെ കഥാപാത്രങ്ങൾ ശ്രദ്ധിക്കപ്പെട്ടിട്ടുണ്ട് ഇൻഡ്യയിലെ ആദ്യത്തെ ത്രീഡി ചിത്രമായ മൈഡിയർ കുട്ടിച്ചാത്തനിലെ വില്ലനായ മന്ത്രവാദിയുടെ വേഷവും അദ്ദേഹം അനശ്വരമാക്കി. വിജയലക്ഷ്മിയമ്മയായിരുന്നു കൊട്ടാരക്കരയുടെ ഭാര്യ. ഇവരുമായുള്ള ബന്ധത്തിൽ എട്ടുമക്കൾ - ഏഴ് പെണ്മക്കളും ഒരു മകനും - അദ്ദേഹത്തിനുണ്ടായി. അദ്ദേഹത്തിന്റെ മകൻ സായികുമാറും , മകൾ ശോഭാ മോഹനും മലയാള സിനിമയിൽ അഭിനേതാക്കളാണ്.

## പുരസ്കാരങ്ങൾ
* **1970** -  മികച്ച നടനുള്ള കേരളസംസ്ഥാന ചലച്ചിത്രപുരസ്കാരം - (അരനാഴികനേരം)
* **1969** -  മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം - (കൂട്ടുകുടുംബം)
## മറ്റ് പ്രധാന സിനിമകൾ

ചെമ്മീൻ, കൂട്ടുകുടുംബം,  സ്‌നേഹസീമ, പാടാത്ത പൈങ്കിളി, രണ്ടിടങ്ങഴി, ഭക്തകുചേല, പുതിയ ആകാശം പുതിയ ഭൂമി, വേലുത്തമ്പി ദളവ, പഴശ്ശിരാജ, കുഞ്ഞാലി മരയ്ക്കാർ, അദ്ധ്യാപിക, നിർമാല്യം (1973), മൈ ഡിയർ കുട്ടിച്ചാത്തൻ(1984)

## അവലംബങ്ങൾ

## പുറത്തേക്കുള്ള കണ്ണികൾ
*Chemmeen on IMDB

വർഗ്ഗം:1922-ൽ ജനിച്ചവർ
വർഗ്ഗം:1986-ൽ മരിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:ഒക്ടോബർ 19-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
സമചതുരം

യൂക്ലീഡിയൻ ജ്യാമിതിയിൽ **സമചതുരം** എന്നാൽ നാലുവശങ്ങൾ തുല്യമായ  ഒരു ക്രമബഹുഭുജമാണ്. ഓരോ കോണും 90 ഡിഗ്രി വീതമാണ്. A,B,C,D ഇവ നാലുവശങ്ങളായ സമചതുരത്തെ  ABCD എന്ന് സൂചിപ്പിക്കാം.
## വർഗ്ഗീകരണം
ചതുർഭുജത്തിന്റെ ഒരു പ്രത്യേകവിഭാഗമാണ് സമചതുരം. ഈ രൂപത്തിന്  4 മട്ടകോണുകളും സമാന്തരവും തുല്യവുമായ എതിർവശങ്ങളും‍ ഉണ്ടായിരിക്കും.

## സൂത്രവാക്യങ്ങൾ
100px|left|thumb|The area of a square is the product of the length of its sides.
നീളം t വശങ്ങളുള്ള ഒരു സമചതുരത്തിന്റെ 
* ചുറ്റളവ്  4t.ആണ്.ഇതിനെ  P = 4t. ഇപ്രകാരം സൂചിപ്പിക്കാം.
* വിസ്തീർണ്ണം t2.അതായത്  A = t2
ആദ്യകാലങ്ങളിൽ രണ്ടാംകൃതി വിവരിച്ചിരുന്നത് സമചതുരത്തിന്റെ വിസ്തീർണ്ണത്തെ ആസ്പദമാക്കിയായിരുന്നു എന്നതിനാലാണ് സമചതുരത്തിന്റെ ആംഗലേയമായ സ്ക്വയർ എന്ന പദം രണ്ടാംകൃതിയേയും  സൂചിപ്പിക്കാനുപയോഗിക്കുന്നത്.

## സ്വഭാവങ്ങൾ
* ഓരോ കോണും 90ഡിഗ്രി വീതമുള്ളവയാണ്‌‍, അതായത് മട്ടകോണുകളാണ്.
ഒരു സമചതുരത്തിലെ വികർണ്ണങ്ങളെല്ലാം തുല്യമാണ്. വിപരീതമായി പറഞ്ഞാൽ ഒരു സമചതുർഭുജത്തിന്റെ വികർണ്ണങ്ങൾ തുല്യമായാൽ അതൊരു സമചതുരമായിരിക്കും. സമചതുരത്തിന്റെ വികർണ്ണം വശത്തിന്റെ നീളത്തിന്റെ \sqrt{2}മടങ്ങായിരിക്കും. ഈ മൂല്യത്തേയാണ് *പൈത്തഗോറസ് സ്ഥിരാങ്കം* എന്ന് പറയുന്നത്. അഭിന്നകം എന്ന് ആദ്യം തെളിയിക്കപ്പെട്ട സംഖ്യയാണിത്. ചതുരവും സമചതുർഭുജവും ചേർന്ന രൂപമാണ് സമചതുരം.
## ചില വസ്തുതകൾ കൂടി
* നാലുവശങ്ങളും തുല്യമായ സമചതുരത്തിന്റെ കോണുകളുടെ തുക 360ഡിഗ്രി  ആണ്.
* ഒരു വൃത്തം സമചതുരത്തിനു ചുറ്റും വരച്ചാൽ (പരിവൃത്തം)വൃത്തത്തിന്റെ വിസ്തീർണ്ണം സമചതുരത്തിന്റെ വിസ്തീർണ്ണത്തിന്റെ π / 2  മടങ്ങാണ്.
* ഒരു സമചതുരത്തിൽ അന്തര്വൃത്തം വരച്ചാൽ വൃത്തത്തിന്റെ വിസ്തീർണ്ണം സമചതുരത്തിന്റെ വിസ്തീർണ്ണത്തിന്റെ  π / 4 മടങ്ങ് ആണ്.
* ഒരേ ചുറ്റളവുള്ള ഏതൊരു ചതുർഭുജത്തിനേക്കാളും വിസ്തീർണ്ണം സമചതുരത്തിന് കൂടുതലാണ്.

## അവലംബം

http://mathworld.wolfram.com/Square.html

## ബാഹ്യ കണ്ണികൾ

വർഗ്ഗം:ജ്യാമിതീയരൂപങ്ങൾ
വർഗ്ഗം:4 (അക്കം)